<sangria> 1813ko sakeoa zela eta, Donostiako udalgizonek Zubietara egin zuten ihes. Egun batzuren ondoan Donostiako Konsularen etxean bildu ziren, San Telmo kaleko 40gneko lehen etxe bizitzan. 1893ean Udalak euskaraz eta erdaraz plaka bana ipintzea erabaki zuen ("MDCCCXIII-ko Agorraren Xean bildu zan eche onetan Uri chit noble ta chit leyal ontako Erri-Batzarrea Zubietako Junta oroigarrien ondoren. MDCCCXCIII-ko Agorraren Veko Juntan Erri-Batzarreak erabaki zuen arri au emen jartzea sekulan aztu ez dedin gertaera hura"). Ipini 1894ko irailaren 10ean ipini ziren, goizeko hamabietan desestali ziren. Hartara bildu zen jendetzak gogor txalotu zuen Joakin Lizasoain alkate jaunak egin zuen honoko hitzaldia:\n"Nere erritar maitiak: Dudan egondu naiz nola lau itz abek esan, edo gaztelaniyaz edo euskeraz, bañan pentzatu det euskeraz esan bear nitubela, naiz nere euskera eskasian, fest au eman degun kasuan gure kosketako kale maiti ontan. Badakizute arri oyek jartzeko motibua: gaur dala larogeitabat urte juntatu ziran aurreko etxe onetan Donostiko alkate eta errejidore jaunak lenbiziko aldiz, gure erri maitia erre zan ezkero, eta or egin zuten batzarre edo junta ura, zergatikan konseju etxia beste erriko etxe geyenak bezela erria zan.\nPropiyua zan, bada, letrero orrekin betiko gogoratzia, nola desgraziyako egun ayetan Donostiko persona printzipalenak juntatu ziran gure erri maitiaren probetxuan tratatzeko.\nEz dezute biar nik esatia zer pasa zan emen epoka triste artan. Agostuaren ogeitamaikagarren egunian, sartu ziran gure erriyan soldadu ingeles eta portugesak; tropa ayek ziran ustez gure adiskidiak eta donostiarrak errezibitu zituzten pozez txoraturik. Laster biurtu biar zan poz ura penetan eta malkoetan. Egun artan bertan asi ziran soldadu ayek mozkortuta edo erotuta dendak eta etxiak ostutzen, gizonak insultatzen, emakumiak desonratzen eta jenero guziko txarkeriyak egiten. Iñor atrebitu ezkero bere azienda edo bere onra defenditzen, biziya galduba zuben.\nModu onetan etorri zan gau triste ura, eta inpernuko soldadu ayek bere azaña konpletatzeko su eman ziyoten erriyari. Oso erre ziran seireun etxe eta eziñ esan liteke zenbat kristauk galdu zuten biziya.\nEroturik gure erritarrak, eta al zuten bezela, eskapo egin zuten erritik kanpora. Pentsa zazute zer animotan joango ziran beren aziendak galdu eta asko nor bere gurasuen faltan.\nAste bete barru juntatu ziran Zubietako barriyuan Donostiko Alkatiak Migel Antonio Bengoetxea eta Manuel Gogorza jaunak, emengo apaiz eta persona printzipalenak, eta negar eta sospiro tartian, akordatu zuten Donostiya berrizkotik altxatzia lengo bere lekuban, eta bi egun geroztik juntatu ziran etxe onetan len esan detan bezela.\nZer ejenplo ederra nere erritar maitiak! Ala desgraziyan nola ontasunian, ez beñere aztutzeko ejenplua izan biar du au guretzako. Imita zagun bada beti ta egin zazkigun egiñ ala guziyak gure erri maitiaren probetxuan, eta gaur, fest onen motibuarekin, esan zagun gure petxuko indar guziarekin: ¡Biba gure Donosti maitia! ¡Biba San Telmo kalia!".


Eibar eta Maltzaga arteko bidegorriak Bikefriendly 2021 saria lortu du Txirrindularitzaren Azpiegitura kategorian - etakitto.eus\nEibar eta Maltzaga arteko bidegorriak Bikefriendly 2021 saria lortu du Txirrindularitzaren Azpiegitura kategorian\n0 Ekonomia, Gizartea, Hirigintza\nEibar eta Maltzaga lotzen dituen bidegorriak Bikefriendly 2021 saria lortu du Txirrindularitzaren Azpiegitura kategorian. Sari honek Gipuzkoako Foru Aldundiaren lana aitortzen du “bizikletaz modu azkarrago, seguruago, erosoago, koherenteago eta intuitiboagoan zirkulatzeko beharrezkoak diren azpiegitura eta zerbitzu berriak diseinatu eta bultzatu dituelako”, azaldu du Rafaela Romero Gipuzkoako Bide Azpiegituretako diputatuak.\nRomerok gogoratu duenez, “bidegorriak 2,1 Km. ditu, Europako funtsen bidez finantziatu da ia bere osotasunean eta mugikortasun iraunkorraren eredu moduan aurkeztu da Europar Batasunean”.\nBizikletaren Hirien Sareak bultzatutako Bikefriendly 2021 sarietan 43 hautagaitza jaso dira aurten, Gipuzkoako eta Pontevedrako Aldundiek eta Iruñeko eta Torrenteko udalek bizikleta hiriko garraiobide gisa sustatzeko egindako ahalegina aitortzea erabaki du epaimahaiak. A Coruñako, Valladolideko, Logroñoko eta Fuenlabradako udalek akzesitak lortu dituzte hainbat kategoriatan.\n« Gaurtik aurrera 2.151 zenbakiak dauka …eta kitto!ren sanjuanetako otarra irabazteko aukera Euskadik hogei urte inguruko gazteen txertaketa bizkortu eta aurreratu nahi du »


Txostenak idazteko fasean dauden xedapenak\nAurreko faseak ekar dezake egiten ari den araudiaren bertsio berri bat. Bertsio hori hainbat ikuspuntutatik aztertuko da: eragin ekonomikoa, juridikoa, legezkotasuna, genero-eragina.\nHorrekin testuaren behin betiko bertsioa izango dugu.\nBFA Foru Dekretu, BFA apirilaren 30ko 45/2019 Foru Dekretua aldatzen dueña.\nBizkaiko Foru Aldundiaren FORU DEKRETUA, Ogasun eta Finantza Sailaren egitura organikoari buruzko araudia aldatzen duena; urtarrilaren 28ko 3/2020 Foru Dekretuaren bidez onetsi zen araudi hori\nFORU ARAUAREN AURREPROIEKTUA, BIZKAIKO LURRALDE HISTORIKOKO ZENBAIT ERREPIDETAN SALGAIAK GARRAIATZEKO IBILGAILU ASTUNEI KANON BAT EZARTZEARI BURUZKOA\nBizkaiako Foru Aldundiaren 89/2020 foru dekretua, ahalordetzeen erregistro elektroniko orokorra sortu eta arautzen duenaren aldaketa\nBizkaiko Foru Aldundiaren Foru Dekretua. Honen bidez, 2022ko Berrikuntzari, Nazioartekotzeari eta Inbertsioari Laguntza Integrala emateko 3i dirulaguntza programa arautzen duten oinarriak eta deialdia onesten dira\nFORU DEKRETUA, BIZKAIKO FORU ALDUNDIARENA, SAIEK ETA OTSOEK GANADUAN ERAGINDAKO KALTEENGATIKO KALTE-ORDAIN EKONOMIKOAK ZEHAZTEN DITUENA\nBizkaiko Foru Aldundiaren datuak kudeatzeko Gobernantza-Eredua sortu eta arautzen duen Bizkaiko Foru Aldundiaren Foru Dekretua\nBizkaiko Foru Aldundiaren FORU DEKRETU PROIEKTUA. Honen bidez, Bizkaiko Lurralde Historikoko zerga-betebehar formalak araupetzen dituen Araudia aldatzen da (araudi hori Bizkaiko Foru Aldundiaren 2008ko abenduaren 22ko 205/2008 Foru Dekretuak onetsi zuen).\nBIZKAIKO FORU ALDUNDIAREN FORU DEKRETUA, ZEINAREN BIDEZ ARAUTZEN BAITA ETXEAN BIZITZEN JARRAITZEKO ETXETIC LAGUNTZA-ZERBITZUA.\n2022. urterako Enpresa Berritzaileak Sortzeko dirulaguntza-programaren oinarri arautzaileak eta lehenengo deialdia onesten duen Bizkaiko Foru Aldundiaren Foru Dekretua.\nBizkaiko Foru Aldundiaren FORU DEKRETUA, honen bidez, 2021. urteko kreditu-mugari dagokionez aldatzen da 63/2001 foru dekretuko lehenengo xedapen iragankorra. foru dekretu horrek honako hau arautzen du: adinekoak foru egoitza publikoetan edota egoitza itunduetan sartzeko sistema eta adinekoak besteren egoitzazko gizarte zerbitzuetan sartzeko banakako laguntza ekonomikoak nola eman.\nBizkaiko Foru Aldundiaren Foru Dekretua. Honen bidez, talentua erakartzeko dirulaguntza-programaren oinarri arautzaileak eta deialdia onesten dira, 2022 urterako.\nBizkaiko Lurralde Historikoan hondakinen kudeaketa eraginkorra eta iraunkorra sustatzeko diru-laguntzak. 2022\nBIZKAIKO FORU ALDUNDIAREN FORU DEKRETUA. Honen bidez, Bizkaiko adinekoen elkarteen programak egiteko Gizarte Ekintza Sailaren 2022. urterako diru-laguntzen deialdi publikoa eta oinarri arautzaileak onesten dira.\nBIZKAIKO FORU ALDUNDIAREN FORU DEKRETUA, honen bidez, toki-erakundeek Bizkaia adin guztientzako lurralde bihurtzeko eta zahartze aktiborako baldintza egokiak sustatzeko Bizkaiko Lurralde Historikoan 2022an egiten dituzten proiektuetarako diru-laguntzen oinarri arautzaileak eta deialdi publikoa onartzen dira.\nBIZKAIKO FORU ALDUNDIAREN FORU DEKRETUA, zeinaren bidez onesten baitira desgaitasuna duten pertsonei laguntzeko eta haiek gizarteratzeko 2022. urterako diru-laguntzen oinarri arautzaileak eta deialdi publikoa.\nBizkaiko Foru Aldundiaren FORU DEKRETUA, honen bidez, 2022. urteko kreditu-mugari dagokionez aldatzen da 63/2001 foru dekretuko lehenengo xedapen iragankorra. foru dekretu horrek honako hau arautzen du: adinekoak foru egoitza publikoetan edota egoitza itunduetan sartzeko sistema eta adinekoak besteren egoitzazko gizarte zerbitzuetan sartzeko banakako laguntza ekonomikoak nola eman.\nBizkaiko Foru Aldundiaren FORU DEKRETUA, uztailaren 11ko 126/2006 Foru Dekretua aldatzen duena. Foru dekretu hori Bizkaiko Foru Aldundiak, behin betiko desagertu daitezen, egiten duen hiri hondakinen tratamendu zerbitzuari dagokion prezio publikoa aplikatzeari eta beraren erregulazioa garatzeari buruzkoa da.


Kaleak desinfektatzeko lanak abiatu ditu udalak - Tolosa - Tolosaldeko ataria\nKaleak desinfektatzeko lanak abiatu ditu udalak\nTolosaldeko Ataria 2020-03-26 15:55\nKale garbiketa zerbitzua indartu du udalak eta anbulatorio eta saltoki inguruak produktu desinfektatzaileekin garbitzen ari dira. Datozen egunetan, gainera, langile gehiago bideratuko dira eginkizun horietara.\nKoronabirusaren zabalkundeari aurre egiteko eta kutsatzeak ekiditeko neurriak hartzen jarraitzen du udalak. Kaleak desinfektatzeko protokolo berria martxan jartzea izan da horietako bat. Une oro mantendu du kale garbiketa zerbitzua, eta hau egoera berrira egokitu da jasotako irizpideen baitan. "Udalaren eta garbiketa zerbitzua eskaintzen duen enpresaren eskutik, ahalegin berezia egin da zerbitzua egokitu eta areagotzeko", adierazi dute.\nUr eta xaboiarekin egindako ohiko kale garbiketaz gain, pertsona gehien dabiltzan guneak ere garbituko dira produktu desinfektatzaileak erabilita, bereziki, anbulatorio ingurua eta saltoki atariak. Kaleen garbiketa eta desinfekzio lanetan gehiago sakontzeko asmoa du udalak; hori dela eta, hurrengo egunetan, langile gehiago bideratuko dituzte garbiketa eginkizunetara.


Patrizioak – Gizapedia\nIrudian, kondairazko Romulo eta Remo. Romulo hartzen da klase patrizioaren klasearen sortzailetzat,\nPatrizioak ("pater" hitzetik) Antzinako Erromako aristokraziako kideak izan ziren. K.a. 400 urterarte, patrizioen esku izan ziren magistratu eta apaiz karguak, baina geroztik bere pribilegioak murrizten joan ziren, Errepublika garaian ia guztiz ezabatu eta plebeioekin parekatu arte. Halere, bere izaera honorifikoa mantendu zen, pribilegio politikorik gabe bada ere. Aldi berean, ohikoa zen patrizioak Erromako armadako kide nabarmenak eta lurjabe handiak izatea.


El Coll - Wikipedia, entziklopedia askea.\nMare de Déu del Coll eliza.\nEl Coll, Kataluniako Bartzelona hiriburuko Gràcia barrutiaren ipar-ekialdean dagoen auzo bat da. Itsas mailatik 300 metrotara dago eta 2009. urtean 7.299 biztanle zituen. Auzo hau Turó de la Creueta del Coll eta Turó del Carmel muinoek osatzen duten haranean kokatzen da, antzinako Farigola errekaren bidean osoki kokatua dago, honek bere urak Vallcarca errekan isurtzen zituelarik. Auzoari izena Mare de Déu del Coll elizatik datorkio, eraikin hau gutxienez 1099. urtekoa delarik. El Coll eremuak Bartzelona hiria hornitzen zuten iturburu ugari zituen.\nCreueta del Coll parkea\nTres Turons parkea\nEduardo Txillida euskal eskultorearen uraren goraipamena, Creueta del Coll parkea.\nFinca San Salvador jabetzako eskailerak.\nBartzelonako metroko El Coll i la Teixonera geltokia.\nEl Coll auzoa Bartzelonako udal webgunean (Katalanez)


Elbarrituendako Joellette aulkia aurkeztu dute Oñatiko Trauti egunean - Oñati - Goiena.eus\nOihana Elortza 2018-06-30 16:35\nElbarrituak mendira joan ahal izateko aulki berezi bat da Joellette. Azeri Natura Guztiontzat elkarteko bi lagunek erakutsi dute gaur Oñatiko Foruen plazan, eta Lazarraga parkean probatu dute erabiltzaileek.\nAzeri Natura Guztiontzat elkarteko Gorka Cabezudoren esanetan elbarrituek mendira joan ahal izateko aulkia da Joellette. "Orain arte ia 100 proba egin ditugu elbarrituendako, hala nola Gorbeian edo Gaztelugatxen, esaterako eta denak pozik ibili dira". Gaur arratsaldean Mikel Etxezarreta zen joateko horrelako aulki batean Urbiara (ekaitz arriskuagatik ez da joan) eta bihar, domeka, Torreauzoko krosean Joellette batean jarrita hartuko du parte Urdin Mendiolak.\nGaur Oñatin egin duten Trauti egunean aurkeztu dute aulki berezi hori. Horrez gain, baina, elbarrituek egunerokotasunean dituzten oztopoak bistarazi dituzte Trauti elkarteko kideek. Jolasak ere antolatu dituzte; esaterako bi ibilbide prestatu dituzte sokekin, bat gurpildun aulkian eserita egin beharrekoa eta bestea begiak itxita makila baten laguntzarekin. Bazkideak egiteko mahaitxoa ere jarri dute eta pintxoak prestatu dituzte herritarrendako.\nElbarrituen eguneroko oztopoak erakutsi ditu Trautik Oñatin\nOihana Elortza 2018 eka 30 Oñati\nOztopo horiek agerian uzten dituzten adibideak jarri dituzte. Gurpildun aulkia gidatzeko zirkuitua eta bastoiaren laguntzarekin ibiltzeko ibilbidea...


Cote: “Justuena jokatzea litzateke, baina osasuna da lehena” | SD Eibar - Web Oficial\nCote: “Justuena jokatzea litzateke, baina osasuna da lehena”\nEibarreko jokalariaren iritziz, "bi taldek bakarrik eutsi diezaiokete 48-72 orduko epean jokatzeari"\nJosé Ángel Valdésen iritziz, justuena gelditzen diren neurketak jokatu eta denboraldia amaitzea da, baina “osasuna da ardura duena. Une honetan arrisku egoeran gaude guztiak eta hori horrela den bitartean ez nuke ongi ikusiko lehia berriz hastea”.\nEibarreko jokalariak prentsaurrekoa birtuala eskaini du. Bertan adierazi du “ez dut futbolan pentsatzen, munduan gertatzen ari den guztiarekin. Gizarte osoak egin behar du virusa gelditzeko ahalegina. Orain horretan ez den guztian pentsatzea ez dut logikoa ikusten”.\nLiga nola berrartu beharko litzateken inguruan galdetuta, Cotek esan du “gehien asebetetzen nauen aukera denantzako segurua den unean hastea da, inor ez kaltetzea. Lehena osasuna da. Gustatuko litzaidake berriz hastekotan zaleekin izatea. Haiek futbolaren parte garrantzitsua dira eta hori nahi dute. Beren kuotak ordaintzen dituzte zelaira joateko”.\nLiga berriz hasteko aukeren artean, astean zehar bi edo hiru partida jokatzeko aukera hor dago. “Ez litzaidake justua irudituko 48-72 orduren tartean jokatu beharko bagenu. Uste dut bi taldek bakarrik dutels erritmo horretan jokatzeko aukera. Real Madrilek eta Bartzelonak plantilla luzeak dituzte. Gainontzekoentzat oso zaila litzateke erritmoari eustea, lesio gehiago egongo lirateke. Medikuek diote ez dela gomendagarria estres maila horretan jokatzea”.\n“Espero dugu txapelketa berrartzen dugunean orain arte jokatu dugun era berean izatea. Berdin du zein hilabetetan den. Garrantzitsuena da denentzat segurua izatea, virusarekin arazorik ez izatea eta lesio askorik ez egotea”.\nEibarrek Ligari nola aurre egingo lioken galdetuta, Cotek dio “ahalik eta hobekien egiten ahaleginduko gara. Berriz ekiten den unean, egoeraren eta txapelketaren mailan egotea espero dugu”.\nAtzelaria ere osasun-zerbitzuen krisiaren inguruan mintzatu da. Bere hitzetan, “aho zabalik utzi nau jendearen erreakzioa. Eskuzabaltasun handia dago". Cotek arratsaldeko 20:00tako txalo zaparrada nabarmendu du.\n“Egoera honek gauza asko erakusten ari dizkit. Besteak beste, osasun-zerbitzuetako profesionalak eta behar-beharrezkoak diren ogibidetan diren langileak gehiago baloratu behar ditugula”.\nKonfimanendu garaian gehien faltan botatzen duena “taldekideekin entrenatzea da”. Adierazi duenez, alarma egoera bukatu eta egingo duen lehenengo gauza “taldekideekin eta entrenatzailearekin entrenatzera joatea izango da”.\nEibarren egiten ari den ibilbidearen inguruan, “oso ondo etorri zitzaidan Eibarrera etortzea”. “Askotan esan dut kluba nire buruarekin bikain identifikatzen dela. Nire izaerarekin bat dator, hori garrantzitsua da niretzat. Hemen familia giroa topatu du, afiziotik hasita eta klub osoan hedatuz”.\nJardunaldia28 Real Madrid - SD Eibar\nJardunaldia29 SD Eibar - Athletic Club


00:00: &ME (KEINEMUSIK, BERLIN)\n&ME egungo DJ eta produktore goretsi eta arrakastatsuenetako bat izatera iritsi da, oinarri solido batetik abiatuta, Terranovan erritmoak eginez (Fetisch-ekin batera abiatutako abentura) eta EPak eta Kompakt erako albuma atereaz; halaber, haren ibilbidean aipatzekoak dira Nic Fanciulli-rekin egindako elkarlana, Saved Records-eko merkaturatzeak eta NR& produktua, Rampa ekoizle lagunarekin eta Nomi Ruiz abeslariarekin (Hercules & Love Affair, Jessica 6).\nHorri guztiari bakarka egindako produkzioak gehitu behar zaizkio, aurrekaririk gabeko eran ezaguna egin baitzuten. “F.I.R.”, Berlingo DJ eta produktore Keinemusik kolektiboan egindako lehen merkaturatzea —honako hauek daude talde horretan: Rampa, Adam Port, David Mayer, Reznik eta Monja Gentschow artista, 2009an sortzen lagundu zuena—, izugarrizko arrakasta izan zen klub guztietan, baita ondoren etorriko zenaren aurrerapena ere. Hainbat zigilurekin atera ditu bere ekoizpenak, eta aparteko produktore eta DJ bezala duen ospea nazioartean ere hedatu da; gaur egun, artista bakarra da, egungo egoerako orijinalenetarikoa.\nMarco Antão Lisboan jaio zen laurogeiko hamarkadan; Switchdance ezizena baliatzen du, skate maniobra batetik datorren izena. Lisboako Lux Frágil ospetsuko DJ egoiliarra da, eta Portugalgo DJ eta produktore onenen eta abenturazaleen artean kokatzen dute askok, izen handikoa saio eklektiko eta erabat hipnotikoengatik. Musika-paleta eta mugarik gabeko sormen anitzarengatik da ezaguna Switchdance: publikoari aurre egin eta hura erakartzen du, familiaren iragan erosoaren eta urruneko etorkizun kanpotarraren arteko gaiak jorratzen dituen musikaren bitartez. Portugalgo ia klub eta jaialdi guztietan jo du, baita Europako beste herrialdeetan ere.\nHaren produkzioetan nabarmena da arpegio psikodeliko, melodia gotiko eta perkusioekiko duen grina; horietan, elementu heterogeneoak destilatzen eta berregituratzen ditu, estilo bakarra eta dotorea erakusteko. Era horretan, estilo horretara erori dira Beachcoma, Karakter, Areal Records eta, berrikiago, Innervisions bezalako zigiluak. “O Amolador” abestian, Secret Weapons Part 9 konpilazioan argitaratutakoan, ekialdeko melodia misteriotsuak eta sintetizadoreak konbinatzen ditu krautrocken eraginekin, eta Lisboan izandako gaztaroaren nostalgiara eramaten gaituzte zuzenean.\nJavi Franco 1990 hamarkadaren amaiera aldera hasi zen sustatzaile eta DJ lanetan, eta 1998. urtean NoData taldea sortu zuen musika-kultura elektronikoa hedatzeko helburuarekin. 2005eko azaroan, Fever kluba inauguratu zuen, geroztik kide batekin batera zuzentzen duena. DJ bezala, Europako hiri ezberdinetara iritsi da: Gante, Montpellier, Viena, Rotterdam, Berlin edo Munich.\n2008az geroztik, Art After Darken programazio artistikoaren arduradunetako bat da, Guggenheim Bilbao Museoarekin batera garatzen duen proiektuan. DJ gisa, intuizio izugarria du publikoarekin konektatzeko, eta saioetan elektronikaren eta teknoaren arteko konbinazio ezin hobea garatzen du, modu fin eta dotorean.\nOstirala, azaroak 17, 22:00–01:00


are you reggae? – gaztelumendi.eus\n2010-09-12 / Iruzkinak desaktibatuta daude are you reggae? sarreran\nRevolutionary brothers dira, Donostiako bi anai. Abesten King Konsul, Zarautzen bizi den munduko reggae abeslari eibartar jatorrena. Talde bikaina osatzen dute. Eta hemendik eta hara ari dira etengabe. Musika, diskoak, erremixak, kantuak…. eta sekulako giroa sortzen.\nAspalditik ezagutzen dugu elkar. Musika, irratia, konexioek ezagutarazi gaituzte. Harreman izan dugu. Baina uda honetan elkarrekin egoteko, berba egiteko, dantzatzeko, kantatzeko aukera izanik… ahaztezina egiten zait Gazte Eguneko gaua. Eguzkia atera arte aritu ziren musika jartzaile eta kantari. Eta gau bero ahaztezina izan genuen Larrabetzun.\nEta uda honetako soinu banda bilakatu dira niretzat. Eta jarraitzen ditut saretik, eta ikusten ditut bideoak…. eta reggae musikan murgiltzeko beta eskaintzen didate. Une oro.\nPrest al zaude, bidaia honetan murgiltzeko? are you reggae?\ndonostiaehking konsullarrabetzumusikareggaerevolutionary brotherszarautz


Koldo Izagirre eta "Sua nahi, Mr. Churchill?" Donostian, ekainaren 1ean Sustatu.eus - Teknologia albisteak\nKoldo Izagirre eta "Sua nahi, Mr. Churchill?" Donostian, ekainaren 1ean\nJoserra Beloki - Donostiatik\n2006-05-19 : 14:05\nDK-Literatura egitasmoaren barruan, Koldo Izagirreren Sua nahi, Mr. Churchill? izango dugu entzungai eta solasgai. Izagirrek sarrera bat egingo du, mintzaldi llabur bat, obraren zer-nolako batzuk, giltza edo klabe batzuk emateko, obra bere testuinguruan-edo kokatzeko; ondoren, solasaldi irekia (galderak, iritziak\n). Solasaldia Donostian izango da, ekainaren 1ean, ostegunez, 19:30ean, Udal Liburutegiaren ekitaldi aretoan (San Jeronimo kalean); gonbidatuta zaudete.\n(Testu pixka bat luzea)\nBi mezu zabaltzen ari dira literatur bazterretan, liburu horren inguruan:\nLiburu zaila dela\nLiburu oso ona dela, apartekoa, euskal literaturaren altxorraren kutxan gordea eta argitara zain zegoena.\nEta, ildo horretan, hainbat gai ere harrotu dira euskal literaturaren plaza-zokoetan: kritika literarioaren egoera eta funtzioa, euskal literaturaren beraren egoera, gurean egin beharreko ("komeni" deneko) literatur mota, euskal irakurlegoaren egoera, liburu-aurkezpenen balioa\nniri behintzat kosta zait liburuari jarraitzea\n, aitortzen du kritikari-iruzkingileak; euskal irakurle normalak duen gaitasunaren gainetik dago oso liburu hau, eta batzuetan zail egiten da irakurtzea\nEz dakit euskaltegiko literatura egin nahi den gurean\n erantzuten du Jose Luis Otamendi idazleak.\nBi aldeok zailtasuna, bikaintasuna-- autuan hartuta, X. Mendigurenek honela zioen bere blogean: \nliburu honetaz mamu antzeko bat dabil bazterretan\n: zaila dela. Zaila al da benetan?, galdetzen didazu. Bada, bai: zaila da, eta exijentea, eta ederra. Lanak hartu ditu idazleak nahi zuen huraxe ahalik eta modurik ederrenean, bihurrienean, gaiztoenean adierazteko, eta lanak eskatzen dizkio irakurleari, idazleak sujeritutakoa jasotzen, erdizka esandakoa osatzen, metafora burtzoragarrietan esandakoa dezifratzen.\nIpuinak harrotu duen beste galderetako bat dakar ondoren Xabierrek: "Horrelako literatura behar al dugu?, esango didazu orain. Ez dakit horrelakoa behar dugun, modu askotakoa behar dugula esango nuke nik, baina hau goi mailako literatura da.\nEz da bakarra Xabier, ederreste horretan, txundituta ageri da Igor Estankona Deian egindako literatur kritika edo iruzkinean (dena delako testu ederrean); honela hasten zen: Hankak dardar dauzkat oraindik. Lozorrotik atera banindute bezala nago; irudipenak ikusi ditut. Pasatuko zait duda barik, baina ez nuen uste gero, kausituko nituenik hamazazpi ipuin itsas kabrak bezain latzak, gerra eta amodioa eta umeen jolasa bezain leunak. Itsaso-kontran mantentzen zaitu Koldo Izagirrek hormakontran bezain babesgabe, eta hizkuntzarekin, enumerazio zoroekin, marko batean ipini eta etxeko salan eskegitzeko moduko paragrafoekin, estiloarekin inarrosten zaitu inoizko istorio mikatzenak kontatzen dizkizun bitartean... Sua nahi, Mr. Churchill? honetan.\nBai eta baieztapen latza bota gero ere: Ezin egin nezake berbarik irakurri ez ditudan liburuen gainean, baina urteokaz aste birik bat irakurri ditudanak aintzat harturik esan dezaket gure azkenaldiko literaturaren zakartegi itxuroso honetatik aparte bazegoela liburu bat, oraindik idatzi bakoa, irakurketaren barruko ikarekin adiskidetu behar ninduena. Gero, beste alderdiari helduta, honela gaztigatzen digu: Nik diot hori, iritzia baino ez da. Ez du behar bada hala pentsatuko harago atrebitzen ez denak, edo Pasaiakoaren lurrun-makinaren karrankari nabarmenegia deritzonak.\nLurrun-makinaren karranka ez dakit, baina narratzailearen ikuspegia nabarmenegia-edo ez ote den iruditzen zaio nonbait Felipe Juaristiri, eta pertsonaiak pieza-batekoegiak-edo ez ote diren; izan ere, hasieratik \nprosagile handia dela Koldo Izagirre: handienetakoa aitortu ondoren, honela esaten digu: Ipuin hauetan ez dago epelkeriarik, narratzaileak lehendabiziko orrialdetik hartua du bere tokia, bere ikuspegia, bere bandera eta, seguru asko, bere etorkizuna ere erabakia du hasieratik; zer izango den eta zer egingo duen, giza helburua eta xedeak, funtsean, sortutako unean erabakita baleude bezala. Amaiera jakin batetik abiatzen baitira pertsonaiak; ez, ordea, amaiera denboran gertatua izanagatik, baizik adimenean. Nolabaiteko determinismoa dago pertsonaien baitan sakon erroturik, egiten dutena eginda alda ez daitekeen zerbait. Ez dago tragediarik, ez dagoelako kontraesanik pertsonaien baitan. Beharbada, horregatik, gorago aipatutako narratzeko maisutza- aitorpenari ñabardura jarria zion Juaristik \nhandienetakoa. Prosaren erabileraz ari naiz, prosaren barne-muinetan sartzeke\n Kritika-iruzkina ildo horretatik bukatzen du baita ere: Baina, esan bezala, prosa indartsu eta benazkoa du Koldo Izagirrek, eta prosagatik soilik irakur daiteke, damurik gabe.\nKritiken edo literatur iruzkinen atalekin bukatzeko (gehiago ere izan dira, baina\n), Markos Zapiainek bere blogean egindako eta Sustatu honek berak ekarritako iruzkina: Izagirreren liburuak irakurle sentibera txunditurik atxikiko du hurrengo mendeetan, are iraganikoetan. Ipuin zoragarrion inguruko luzaroko jirabirari hasiera emateko\nHorregatik ekarriko ditugu Donostiako Liburutegira Koldo Izagirre eta bere liburua; haren inguruan solasaldia egiteko, eta haren aitzakian euskal literaturaz, eta literaturaz oro har hitz egiteko, oso liburu aproposa delako. Horregatik eta Mendigurenen gaztigua jaso dugulako: Sarrionandiak noizbait esana da, liburu bat ahazturako zulora eramateko bi bide daudela: bata, aspaldikoa, liburu horren kontrako boikota; bestea, berriagoa, etengabeko liburu uholdearen barruko tanta izaten utzita, lan horrek berez duen balioa azpimarratu gabe. Hori dela-eta, literatura maite dugunon ardura behar luke aparteko liburuek aparteko tratamendua izatea.\nLiteratura estimatzen duzuenok gonbidatuta zaudete, beraz, ekainaren 1ean, Donostiako Liburutegira. Gonbidatuta eta garaiz abisatuta; izan ere ez baita di-da irakurtzen den liburua; gorago jaso bezala, liburu exijentea da, bere denbora eskatzen duena\nbarruan duen ederra aterako bazaio.\nTestuan aipatu diren iruzkin-kritikak (eta besteren bat) osorik ikusi nahiko lituzkeenak, helbide honetan Markos Zapiainena ikusi nahiko lukeenak, bere blogean edo Sustatu honetan bertan .\n2006-05-19 : 16:42\n>Gurera, Larrabetzura, Literaturaz berbetan etorri zen Koldo eta ordukoaren zelanbaiteko iruzkina Txorierriko Aikor aldizkariak jaso du bere azken alean:http://www.aikor.com/aldizkariak/048/PDF/aikor48zbk.pdf\na, eta guri Koldo ez zitzaigun egin exigente, hin gutxi gatx. Guri oso hurreko egin zitzaigun.\n> (Testu pixka bat luzea)\n> Bi mezu zabaltzen ari dira literatur bazterretan, liburu horren inguruan:\n> - Liburu zaila dela\n> - Liburu oso ona dela, apartekoa, euskal literaturaren altxorraren kutxan gordea eta argitara zain zegoena.\n> Eta, ildo horretan, hainbat gai ere harrotu dira euskal literaturaren plaza-zokoetan: kritika literarioaren egoera eta funtzioa, euskal literaturaren beraren egoera, gurean egin beharreko (komeni deneko) literatur mota, euskal irakurlegoaren egoera, liburu-aurkezpenen balioa\n> Ez dakit euskaltegiko literatura egin nahi den gurean\n> Bi aldeok zailtasuna, bikaintasuna-- autuan hartuta, X. Mendigurenek honela zioen bere blogean: \n> Ipuinak harrotu duen beste galderetako bat dakar ondoren Xabierrek: "Horrelako literatura behar al dugu?, esango didazu orain. Ez dakit horrelakoa behar dugun, modu askotakoa behar dugula esango nuke nik, baina hau goi mailako literatura da.\n> Ez da bakarra Xabier, ederreste horretan, txundituta ageri da Igor Estankona Deian egindako literatur kritika edo iruzkinean (dena delako testu ederrean); honela hasten zen:\n> Hankak dardar dauzkat oraindik. Lozorrotik atera banindute bezala nago; irudipenak ikusi ditut. Pasatuko zait duda barik, baina ez nuen uste gero, kausituko nituenik hamazazpi ipuin itsas kabrak bezain latzak, gerra eta amodioa eta umeen jolasa bezain leunak. Itsaso-kontran mantentzen zaitu Koldo Izagirrek hormakontran bezain babesgabe, eta hizkuntzarekin, enumerazio zoroekin, marko batean ipini eta etxeko salan eskegitzeko moduko paragrafoekin, estiloarekin inarrosten zaitu inoizko istorio mikatzenak kontatzen dizkizun bitartean... Sua nahi, Mr. Churchill? honetan.\n> Bai eta baieztapen latza bota gero ere: Ezin egin nezake berbarik irakurri ez ditudan liburuen gainean, baina urteokaz aste birik bat irakurri ditudanak aintzat harturik esan dezaket gure azkenaldiko literaturaren zakartegi itxuroso honetatik aparte bazegoela liburu bat, oraindik idatzi bakoa, irakurketaren barruko ikarekin adiskidetu behar ninduena. Gero, beste alderdiari helduta, honela gaztigatzen digu: Nik diot hori, iritzia baino ez da. Ez du behar bada hala pentsatuko harago atrebitzen ez denak, edo Pasaiakoaren lurrun-makinaren karrankari nabarmenegia deritzonak.\n> Lurrun-makinaren karranka ez dakit, baina narratzailearen ikuspegia nabarmenegia-edo ez ote den iruditzen zaio nonbait Felipe Juaristiri, eta pertsonaiak pieza-batekoegiak-edo ez ote diren; izan ere, hasieratik \n> Kritiken edo literatur iruzkinen atalekin bukatzeko (gehiago ere izan dira, baina\n> Horregatik ekarriko ditugu Donostiako Liburutegira Koldo Izagirre eta bere liburua; haren inguruan solasaldia egiteko, eta haren aitzakian euskal literaturaz, eta literaturaz oro har hitz egiteko, oso liburu aproposa delako. Horregatik eta Mendigurenen gaztigua jaso dugulako: Sarrionandiak noizbait esana da, liburu bat ahazturako zulora eramateko bi bide daudela: bata, aspaldikoa, liburu horren kontrako boikota; bestea, berriagoa, etengabeko liburu uholdearen barruko tanta izaten utzita, lan horrek berez duen balioa azpimarratu gabe. Hori dela-eta, literatura maite dugunon ardura behar luke aparteko liburuek aparteko tratamendua izatea.\n> Literatura estimatzen duzuenok gonbidatuta zaudete, beraz, ekainaren 1ean, Donostiako Liburutegira. Gonbidatuta eta garaiz abisatuta; izan ere ez baita di-da irakurtzen den liburua; gorago jaso bezala, liburu exijentea da, bere denbora eskatzen duena\n> Testuan aipatu diren iruzkin-kritikak (eta besteren bat) osorik ikusi nahiko lituzkeenak, helbide honetan: www.susa-literatura.com/kritikak/izagirre.htm.\n> Markos Zapiainena ikusi nahiko lukeenak, bere blogean edo Sustatu honetan bertan: /1136733507.


Emakumea eta Pilota batzordea aurkeztu du Nafarroako Federazioak | EHK\nEmakumea eta Pilota batzordea aurkeztu du Nafarroako Federazioak\nHasteko, batzorde berriak pilota jaialdi berezia antolatu du ostiral honetan, maiatzak 28, 17:00etatik aurrera Labrit pilotalekuan. Aurretik, 80 pilotarik talde dinamika landuko dute, pilota modalidade ezberdinak jorratuko dituztelarik. Jarraian, emakume pilotariek lau neurketa jokatuko dituzte lau jokamolde desberdinetan: zesta puntan Carcavilla-Lyubenov eta Elia-Revilla bikoteak neurtuko dira; eskuz pilota goxoarekin Ibarrola-Lasa eta Zabaleta-Oskoz; paleta gomaz Espinal-Igoa eta Murillo-Ardanaz izango dira nor baino nor; eta eskuz baina pilota mistoarekin Aldaregia-Ruiz de Larramendi eta Arrieta-Elizalde.\nOstiraleko partidak (Labrit, 17.00):\nCarcavilla-Lyubenov vs. Elia-Revilla (zesta-punta)\nIbarrola-Lasa vs. Zabaleta-Oskoz (eskuz goxua)\nEspinal-Igoa vs. Murillo-Ardanaz (gomazko paleta)\nAndrea-Larramendi vs. Arrieta-Naroa (eskuz mistoa)


Irekia Eusko Jaurlaritza - Gobierno Vasco :: ETS Euskal Trenbide Sareari agindu zaio Gasteizko tranbiaren hegoaldeko linea luzatzea, Angulema-Unibertsitatea eta Angulema-Salburua tarteetan (Gobernu Bilera 2017-04-04)\nETS Euskal Trenbide Sareari agindu zaio…\nGobernu Kontseiluak gaur onartutako akordioaren bidez, ETS - Red Ferroviaria Vasca-Euskal Trenbide Sareari agindu zaio, Angulema-Unibertsitatea eta Angulema-Salburua tarteetan, Vitoria-Gasteizko tranbiaren linea luzatzeko obren proiektua idaztea eta burutzea, zuzentzea eta ikuskatzea. Gaur onartutako erabakia beharrezko izapidea da. Horren bidez, aipatutako luzatze-lanak gauzatzeko eta finantzatzeko, erakunde publiko horren, Arabako Foru Aldundiaren eta Vitoria-Gasteizko Udalaren artean izenpetu beharreko lankidetza-hitzarmenean ezartzen diren baldintzak bermatzen dira.\nETSk Vitoria-Gasteizko tranbiaren luzapenaren informazio azterlana esleitu du 172.500 euroren truke\nBide batez, Arantxa Tapia sailburuak, informatu du Euskal Trenbide Sareak aste honetan esleitu duela Vitoria-Gasteizko tranbiaren luzapenaren informazio azterlana Idom ingeniaritza etxeari, 172.500 euroren truke. Esleipena lortu duen enpresak urtebeteko epea du proiektua aurkezteko. Metro arina hiriko mendebaldeko auzo horretara luzatzeak, dauden hiri garapenei eta eskariari erantzuten die.\nTranbiarako aztertu behar den luzapena, erdigunearen inguruan egungo plataformarekin trenbide bikoitzeko lotura ezartzean eta Zabalgana ingururantz luzatzean eta ibilbidea hirian ezartzean oinarrituko da, tranbiaren trazatuak eta geralekuek une honetan dagoen hiri egituran izan behar duten integrazioa kontuan izanda, hiriko trafikoan ahalik eta eragin gutxien izateko.\nAzterlanak geraleku intermodala eta egungo trazatuarekin izan beharreko lotura hiri integrazioaren ikuspuntutik aztertu beharko ditu. Txosten horren barruan egongo dira, baita ere, eragina jasoko duten hiriko elementuen birkokapena (autobus eta taxi geralekuak, zamalanetarako guneak, aparkalekuak, edukiontziak…), oinezkoen ibilbideen azterketa, trafiko errodatuaren desbideraketak eta egokitzapenak, jarduketaren faseetan.\nBeste alde batetik, martxan jarriko den zerbitzu berriaren ondorioz, gaur egun dagoen energia azpiegitura ez da nahikoa izango, eskatuko diren potentziei zein linean egon daitezkeen tentsio erorketei dagokienez. Energiari buruzko azterketa horrek beste azpi-estazio baten beharra ote dagoen zehaztu eta justifikatu beharko du. Horrela bada, eta lanen barruan, haren kokapena erabaki beharko da eta zein ezaugarri izan behar dituen definitu, hirigunean izan beharreko integrazioa zainduz.\nInformazio azterlanaren aurretik, esleipendunak alternatiben azterlana egingo du. Bertan, hainbat trazatu soluzio aztertuko dira, eta, horrez gain, baita egungo trazatuarekin lotzeko dauden aukerak, loturako geraleku intermodalaren aurre-diseinu arkitektonikoa eta tranbiaren irudia bera definitzen duten markesinen eta elementu auxiliarren diseinua ere.\nAzterketak geralekuen kokalekua eta eskema funtzionala jasoko ditu. Horrez gain, trazatu berriak zerbitzua izatearen ondorioz tranbia flotari erantzun ahal izateko beharrezkoak izango diren kotxetegien eta tailerren dimentsionamendua ere aurreikusi beharko du.


Aldundiaren autobus ibiltaria, bihartik aurrera, Txorierrin - aikor.eus\nAldundiaren autobus ibiltaria, bihartik aurrera, Txorierrin\nAikor aldizkaria 2018-01-31 12:42 Gizartea Txorierri\nBizkaiko Foru Aldundiak lurralde osoan zehar ibiliko den autobusa aurkeztu zuen atzo. Hori Bizkaiko eskualde guztietatik ibiliko da datozen hilabeteotan, batetik, Aldundien zerbitzuei ikusgarritasuna emateko, eta bestetik, herritarren ekarpenak jasotzeko. Autobusak Txorierri ere bisitatuko du: Sondika, bihar, otsailaren 1ean; Loiu, otsailaren 2an; Derion, otsailaren 3an eta 4an; Zamudio, otsailaren 7an; Larrabetzu, otsailaren 8an; eta Lezama, otsailaren 9an eta 10ean.\n“Bizkaitarrengandik gertu-gertu izan nahi dugu. Beraz, Aldundia autobus batean sartu dugu eta Bizkaiko txoko guztietara eramango dugu. Horrela, zuzenean azalduko diegu herritarrei zer egiten dugun eta zertan laguntzen diegun, euren zerbitzura gaude-eta”, esan zuen Unai Rementeria ahaldun nagusiak aurkezpenean.\nAutobus ibiltariak espazio elkarreragilea, ikus-entzunezkoa eta multimedia eskainiko du, Bizkaiko Foru Aldundiaren zerbitzuak hainbat ikuspegitatik erakusteko eta horiek nolako eragina duten pertsonen egunerokotasunean jakiteko; horretarako, adibide zehatzak erakutsiko zaizkie, informazio-panelen, bideoen, ukimen-pantailen eta taldeko bisiten bidez. Autobusean, bestalde, bisitariek iradokizunak egin eta Bizkaiko Foru Aldundiak ematen dituen zerbitzuak eta informazioa ebaluatu ahalko dituzte, dinamika parte-hartzaileen bitartez.\nEdozein herritar sar daiteke autobusera, baina bisita hitzartuak ere antolatuko dira, udalerri bakoitzeko elkarte-sarearekin: auzo-elkarteak, kultura- eta kirol-elkarteak, merkatarienak, adinekoenak, ETEak, baita bigarren hezkuntzako, lanbide-heziketako eta unibertsitateetako ikasleak ere.\nAutobusa ez da bakarrik bidaiatuko. Batetik, food truck bat, hau da, Bizkaiko produktuak daramatzan kamioia. “Horrek baserritarren eta ekoizleen aldeko apustua egingo du, baita Bizkaiko sukaldarien aldekoa ere, besteak beste, Aitor Elizegi”. Bestetik, Bilboko Arte Ederren Museoko artelan nagusien berrogei kopiaren erakusketa. Horren bidez, “artea Bizkaiko bazter guztietara hurbilduko da. Antzeko zerbait egin genuen Guggenheim Museoarekin eta, orain, Arte Ederren Museoaren txanda da; Izan ere, 2018an, 110 urte beteko ditu”.\nTxorierri / Gizartea\nL3 Txorierri Plataformak espero du eskualdea metro-sarean lehenbailehen integratzea\nBizkaiko Batzar Nagusiek eskatuko diote Foru Aldundiari Txorierri L3 linean integratzea bultza dezala\nGorka Mugarzari suertatu zaizkio biharko finalerako sarrerak\nTxorierrin ibilitako apaiz bat salatu dute sexu-abusuengatik\nTren zerbitzu berezia gaur, Athletic – Girona partida dela eta\nPerformanceak eta martxak, emakumeen kontrako indarkeria salatzeko\nBeltza kolorea, emakumearen kontrako indarkeria salatzeko\n18 lan eskaintza, laneratzeko arazoak dituztenentzat\nGarbigune mugikorrak, birziklatzea bultzatzeko\nAmatasuneko eta aitatasuneko prestazioek ez dute PFEZik ordainduko Bizkaian


Putinek AEBetako ransomware salaketak deitu zituen gailurraren aurreko arazoak pizteko ahalegin gisa - EU Reporter\nVladimir Putin presidentea (Irudian) Ostiralean (ekainak 4) esan zuen Errusiako estatua Estatu Batuetako profil handiko ransomware erasoekin loturiko iradokizunak zentzugabeak zirela eta Joe Biden AEBetako presidentearekin hil honetan egindako gailurraren aurretik arazoak pizteko saiakera, Reuters.\nJBS Brasilgo haragi ontziratzaileak Estatu Batuetan dituen instalazioen hack bat, aste honetan jakinarazi dutenez, Biden urtarrilean Biden kargua hartu zuenetik erreskatearen hirugarren hack-a da herrialdean.\nJBS-k Etxe Zuriari esan zion Errusian ziurrenik kokatutako erakunde kriminal batetik sortu zela.\nEtxe Zuriak asteazkenean esan zuen ekainaren 16an Genevan Putinekin elkarrizketak egin behar dituen Bidenek eztabaidatuko zuela hacking erasoak Errusiako buruzagiarekin Moskuk zer egin zezakeen eraso zibernetikoak ekiditeko.\nAEBetako funtzionarioek Europako ekialdean edo Errusian kokatutako talde kriminalen inguruan mintzatu dira litekeen errudun gisa. Kremlineko kritikariek behatza Errusiako estatuari zuzendu diote, eta esan dute erasoen berri izan behar duela eta, beharbada, zuzendu ere egin behar duela.\nPutinek, San Petersburgoko Foro Ekonomikoaren alboan mintzatzean, Errusiako estatuko TV Channel One-ri esan zion Estatu errusiarraren inplikazioaren ideia zentzugabea zela.\n"Zentzugabekeria da, dibertigarria da", esan du Putinek. "Absurdoa da Errusia hori leporatzea".\nHala ere, animatu egin zela esan zuen, Estatu Batuetako pertsona batzuek salaketa horien funtsa zalantzan jartzeko eta benetan gertatzen ari dena lantzen saiatzeko egindako ahaleginak direla eta.\n"Eskerrak, zentzuzko jendea badagoela galdera hau (bere buruari) egiten ari dena eta Bidenekin izan baino lehen gatazka berri bat probokatzen saiatzen ari direnei egiten ari direnei", esan du Putinek.\nBiden esperientzia handiko politikari goraipatuz, Putinek esan zuen Genevako goi bilera giro positiboan egitea espero zuela, baina ez zuela aurrerapenik aurreikusi.\nBilerak AEB-Errusia loturiko tratu txarrak berreskuratzeko bidea azaltzen saiatuko litzateke, Errusiak Alexei Navalny Kremlin kritikaria Ukrainaraino Siriaraino Ukrainaraino kartzelatzetik hasi eta Siriara arte.\nOstiralean, lehenago, Putinek foro ekonomiko berdinean esan zuen Estatu Batuak argi eta garbi ari zirela Errusiako garapenari eutsi nahian eta Washingtonek salatu zuen dolarra lehia ekonomiko eta politikorako tresna zela.\n"Ez dugu desadostasunik Estatu Batuekin. Desadostasun puntu bakarra dute - gure garapena eutsi nahi dute, honi buruz publikoki hitz egiten dute", esan dio Putinek foroari.\n"Beste guztia jarrera horretatik dator", esan zuen.\nAEBetako agintariek Donald Trumpen aldekoek urtarrilean Kapitolioaren ekaitzean atxilotutako pertsona batzuei aurre egiteko modu gogorra zela ere zalantzan jarri zuen Putinek.


Irekia Eusko Jaurlaritza - Gobierno Vasco :: Eusko Jaurlaritzak bihar irekiko du jendearentzat Donostian dagoen Oletako aparkaleku-behatokia\nEusko Jaurlaritzak bihar irekiko du…\n0227-UN-OLETA-125.jpg Iturria: Irekia\n0227-UN-OLETA-119.jpg Iturria: Irekia\n0227-UN-OLETA-113.jpg Iturria: Irekia\nEusko Jaurlaritzak, Ekonomiaren Garapen eta Azpiegitura Sailaren esku dagoen ETS erakunde publikoaren bitartez, Oletako aparkaleku-behatokia irekiko du bihar. Proiektua Donostiako Udalak eta Jaurlaritzak finantzatu dute.\nOletako ibarra Topoaren Herrera-Altza tartearen obra eta eraso gune gisa erabili zen. Obrak amaitu ondoren, Udalak lur horiek berreskuratzea proposatu zuen, aurretik inolako aprobetxamendurik gabeko ibarra baitzen.\nDeskribapen gisa, Oletako plaza-behatokiaren lanen barruan, Altzako geltokiko obraren eraso gunea izan zen ingurunea birgaituko da. Lur-sail hori hondeatu eta obrak amaitu ondoren berriro bete zen. Orain, ia bederatzi hilabeteko lanen eta 700.000 eurotik gorako inbertsioaren ondoren, Oletak kalitatezko hiri ingurunea edukiko du, harmailak eta agertokia dituen plaza-behatokia, picnic egiteko tokia izango duten gune berdeak, eta 28 automobilentzat eta 12 motorentzat eta auto elektrikoak kargatzeko tokia izango duen aparkalekua.\nHiri ekipamendua kalitate maila altukoa da, eta bertan argiztapena, agertokian ekitaldiak eskaintzeko hartuneak, komun auto-garbigarria, iturria, eserlekuak eta herritarrentzat irekita egongo den eta Herrera auzoko gizarte arloko ardatz bilakatu nahi duen espazioa osatuko duten gainerako elementuak.\nLur-sailaren goiko partean aparkalekua egin da, eta behealdean, Pasaiako badiara begiratzen duen pasealeku-behatokia eraiki da. Tarteko gunea harmaila forman egin da, mailakin, aparkalekuaren eta pasealekuaren arteko lotura gisa, eta baita herritarren aisiarako eta egoteko toki gisa ere.\nProiektuak Herrerako Pasealekutik gainditzen du gune berrirako irisgarritasuna, indarrean dagoen arautegira egokituz eta konektibitate hobea sortuz. Horrez gain, Herrerako pasealekuko espaloiaren zabalera 2 m-tik 3,75 m-ra handitu da; horri esker, erraztu egingo dira oinezkoen joan-etorriak eta segurtasuna.\nSarbidea eta irteera semaforo baten bitartez araututa izango dituen aparkalekuak 500 m2ko azalera izango du. Plazari dagokionez, 700 m2 izango ditu, eta 150 m2ko (10 x 15 m) altxaturiko egurrezko plataforma edukiko du, agertoki gisa funtzionatuko duena.\nTopoaren lur azpiko tunelaren aireztapenerako sareta espazioan erabat integraturik geratuko da, harmaila gunean sortu den eszena berdeko parte bilakatuz.


Ondo gure atletak Irungo Krossean\nOntzat eman ditzazkegu, Txindoki Grupo Jaso AT-ko atletek Irungo 50. Krossean lortutako emaitzak, bai federatuenak eta bai eskoletakoena. Txingudi Ikastolasn ospatu zen Krossa.\nFederatuetan, Maider Gaztañagaren nesken podium absolutoa azpimarratu behar degu bereziki, hirugarren izan bait zen. Maider, 44 urte egitera doan honetan, atletismo federatuan parte hartzeko apustua egin du eta Krossean egin...\nZerupeko denboraldiaren azken asteburu...\nOstiralean, Kilometro Bertikalean, Irati sekulako mailan egon zen eta 4...\nOctavian Romanescu bikain aritu zen 100 m-tan. Bere seriean 3. postua eginda 10.67 (+0.1), semifinaletako txartela lortu zuen. Semifinaletan berriz, sekulako marka lortu zuen 10.50 (+2.0) MMP. Orotara espainiako 13. postua lortu zuen. Gipuzkoar mutilen artean sekula lortu den 4. marka onena izan dela azpi...\nFederakuntzen Txapelketa Granollers-en\nAsteburu hontako zita garrantzitsuena Granollers-en izango degu, bertan ospatuko bait da Federakuntzen Txapelketa Absolutoa edo Espainiako selekzio autonomikoen Txapelketa deritzana.\nGure hiru atletak parte hartuko dute bertan: Octavian Romanescu (Real Sociedad) 100 m eta 4x100 m, Adel ben Miloud 800 m eta Eneko Agirrezabal 5000 m.\nIgandean Avilan bertako Atletismo Sari Nagusia ospatuko da.\nGiro bikaina " IV Jose Antonio Peña - Ordizia Sari Nagusia" Meeting arrakastatsuan\nOso arrakastatsutaz jo dute antolatzaileek pasa den den larunbatean ospatu zen IV Jose Antonio Peña - Ordizia Sari Nagusia Meeting-a, Euskadin aurten bizi ahal izan den Atletismo ikuskizun garrantzitsuena.\nHiru ordu t'erdiz gozatu zuten eserlekuak betetzen zituzten ikusleek, horretarako eta atletismo frogetarako eguraldi bikaina izan bait genuen lagun.\n300 partehartzaile inguru bertaratu ziren Altam...\nEspainiako Txapelketak, Sub-16-ak Kastellonen eta Masterrak Gasteizen\nAsteburu hontan, Espainiako Txapelketen errondan, gazteenen eta helduenen tartea izango da.\nGaztenak, Sub-16-ak, Kastellonen izango dira larunbat eta igandean, eta bertan parte hartuko dute Hodei Caballero eta Markel Acosta atleta urdiñek.\nMasterrak, berriz, ostiraletik igandera izango dute zita Gasteizen eta bertaratuko direnak Eneko Barandiaran, Lurdes Intxausti eta Imanol Oiarbide izango dira.\nLurdes Intxausti eta Imanol Oiarbide Txapeldun Euskadiko Master Txapelketan\nDurangon ospatu zen Euskadiko Master Txapelketan, gure atletek emaitza aipagarriak lortu zituzten. Lurdes Intxausti izaldarrak Euskadiko 2 Txapelketa irabazi zituen jaurtiketetan bere 50-54 mailan. Imanol Oiarbide ere Txapeldun gertatu zen 5000m-tan eta zoritxarrez, azken orduko lunbalgi bat medio, ezin izan zuen 70-74 mailan debuta egin podiunetara ohitu gaituen Gotzon Auzmendi. Angel Perez "Pulu...\nBai bakarkako zein taldekako balantzea paregabea izan zen. Beste behin, emaitzarik onena Txindoki AT-ko lehendakari den Eneko Agirrezabal segurarrak lortu zuen. Euskadiko kros luzeko txapeldunorde izatea lortu zuen eta hamargarren aldiz txapela lortu duen Ivan Fe...


Gabirian herriko zabor bilgunean 5. edukiontzia jarriko du udalak - Goierriko Hitza : Goierriko Hitza\nGabirian herriko zabor bilgunean 5. edukiontzia jarriko du udalak\nGabiriako hondakin bilketan gai organikoaren edukiontzia jartzea onartu du udalak, azaroaren 15ean egindako osoko bilkuran. Herriguneko bilgunean jarriko dute edukiontzi marroia edo 5.a deritzona, Gurutz-Bakar barreneko itxituran.Giltzatuta egongo da e...\nGabiriako hondakin bilketan gai organikoaren edukiontzia jartzea onartu du udalak, azaroaren 15ean egindako osoko bilkuran. Herriguneko bilgunean jarriko dute edukiontzi marroia edo 5.a deritzona, Gurutz-Bakar barreneko itxituran.\nGiltzatuta egongo da edukiontzi hori, eta herritarrek udaletxean eskatu behar dituzte giltza, poltsa konpostagarriak eta etxerako ontzia. Ostiralean banatuko dituzte, 18:00etatik 19:30era.\n2018an, urrira arte, %61eko birziklatze tasa izan du Gabiriak, Goierriko batez bestekotik (%76,6) behera.\nAutokonpostak segiko du\nGabirian etxean autokonposta egiteko sistema dago, eta gehienek hala egiten dute. Hori «bultzatu eta mantenduko» du udalak. Nahiz eta kaskoko bilgunean 5. edukiontzia jarri, ez da autokonpostaren alternatibatzat izango, haren lagungarri baizik. «Etxeko konpostagailuan desegitea zailagoa den puska organiko handiak botatzeko izango da bosgarren edukiontzia», azaldu du Gabiriako Udalak.\nBehin edukiontzi berria jartzen denean, errefusaren edukiontzia mugatu egingo dute, astean egun batzuetan bakarrik irekitzeko moduan utzita.


Durangoko Azoka herriz herri ibiliko da abendura bitartean, Ahotsenearen 10. urteurrena ospatu eta kulturaren plaza zabaltzeko asmoz • ZUZEU\nDurangoko Azoka herriz herri –\nLehen aldiz jarduerak antolatuko ditu Durangoko Azokak Euskal Herriko hainbat txokotan, Ahotsenea gunearen hamargarren urteurrenarekin lotuta.\nErakusketa ibiltaria eta emanaldiak egongo dira Tafallan, Gasteizen, Azpeitian eta Bilbon, irailetik abendura arte. Besteak beste, Anari, Gorka Urbizu (Berri Txarrak), Keu Agirretxea eta Gotzon Barandiaran izango dira protagonista nagusietako batzuk.\nTafalla DA! Irailaren 29an 20:30ean Tafalla Kulturgunean. Kontzertua: Anari + Jon Basaguren. Sarrera 10 euro.\nBilbo DA! Urriaren 20an, 20:00etan BIBA kulturgunean. Mikel Etxaburu idazlea + Kintsukoroi musika-emanaldia.\nGasteiz DA! Azaroaren 3an, 20:00etan Oihaneder Euskararen Etxean. Keu Agirretxea & Jon Gurrutxaga musikariak eta idazle bat.\nAzpeitia DA! Azaroaren 16an, 20:00etan San Agustin Kulturgunean. Gorka Urbizu musikaria + Gotzon Barandiaran idazlea.\n2008. urtean, Ahotseneako kideek plazaratutako eta Aiora Renteriak irakurritako manifestuak honakoa zioen: “… Baina Azoka euskal idazle eta musikariena ba ote da? Galdera horrek eta beste hainbatek erantzuna behar dutelakoan zabaldu dugu Ahotsenea. Euskal liburu eta diskoen azokan, euskal literaturaz eta euskal musikaz berba egin gura dugu. Gutxienez, liburuek eta diskoek duten presentzia bera izan gura dugu. Stand baten atzean gure lanak sinatzeari ez deritzogu nahikoa. Irakurle eta entzuleek esateko dutena entzun gura dugu. Ahotsak eta eskuak beste behar ditugu begiak eta belarriak. Guk ere euskal kulturaren helburu estrategikoez iritzia eman eta kontuan har gaitzaten eskatzen dugu. Euskal kulturaren kudeaketaren parte izan gura dugu eta ardurak hartzeko prest gaude …”.\nDurangoko Azoka herriz herri


Herriz Herri - Senpere (L) | 2021eko Urriaren 21a\nJacques Schreiber axuanta hitzaldia emaiten ari\nTxertaketako langileak eskertuak\nIzurrite bete betean ginelarik,publikoari hurbiltzeko gisan, erabakiaizan zen Donibaneko txertaketakozentroa Senperera etorzedin, astearte eta ostiraletan,Stéphanie Daragnes medikuarenzuzendaritza pean. HerrikoEtxeak bere aldetik, 20 bat kidebildu zituen lan egiteko, hauetanherriko langile, hautetsi eta bolondresandanaxka bat, JacquesSchreiber axuanta zutelarikkudeatzailea. Martxoaren 26tikirailaren 7a arte, Larrekon etaXabatene salan aritu dira. Hastapeneanmodu ezti batean, haatikuztailaren erditsutan, osasunbaimena baitezpadakoa agindudelarik, olatuaren moduan jendeahurbildu da, egun batzuetan260 presunetaraino. Bitarte horretan,5.400 dosi banatuak izandira, 12 urtez goitikoeri.\nGeroztikbertze 300 dosi gehiago ezarriakizan dira kirol zelaiko salan, hunekastearte arratsaldetan segida hartudu, hitzordua: 07-49-55-31-61telefono zenbaki huntan. Urriaren8an, elgarretaratzea HerrikoEtxeak antolatua zuen, partehartzaileguziak mahai inguru bateaneskertzeko. Jacques Schreiber-ekemozioz beteriko hitzaldian xehetasunasko eman dauzku. Ekimenhori eraman duten guziek, txaloakongi merezi dituzte.\nDantza lehiaketa larunbatean\nXuxen erraiteko, Gizarteko DantzenEuropako lehiaketa handiaproposatua zauku, Larrekon,urriaren 23an (14:20-19:00).Hendaiako “Danse génération64” elkarteak, dantza artistikoenikuskizuna eta kirol dantzenaurkezpena antolatzen du. Lehenaldia da naski gure herrian holakoekitaldia antolatua dela, dudarikgabe 4 oren et’erdiz dantza artistikoaksortzen duen ikusminazgozatzeko parada ezin hobeadugu. 8 urtez goitikoeri zabalduada, prezioa 10€ / 6€ 12 urtepetik,Senpereko turismo bulegoanerreserbak, baita lekuan bertan.\nAlboSax igandean Larrekon\nLarunbateko dantzek lekua laualbokari, lau saxofoilari eta erritmikosekzio baten musikarieriutziko diote. Alboka, Euskal Herrikotresna horrekin, Mixel Ducaumusikaria eta sortzailea maiteminduzen. Saxofoi laukote batekinuztartuz, “Big Band” bezalakoorkestrazioekin, talde handibaten egitea asmatu du. Hunenondorioz, soinu berri eta originalhunek emaitza paregabea sortudu, nola beraz holako ikuskizunahutsegin, “Otazu Blues” izendatua.Erreserbak, Euskal Herrikoturismo bulegoetan, baita lekuanbertan.\nBetidanik, negua ate joka ari denmementoan, iragaiten dira klasetakoapairuak, oraingoan 1961eansortu direnen txanda dugu. Beraz60 urteak ospatzerakoan, berenbizi-lagunekin, afaria iraganen daAmotzeko Mendionde ostatu-sagarnotegian,hazilaren 27an, larunbatean(19:00). Parte hartzea40€ izanen da, haatik izen emaiteabeharrezkoa da, 15a aitzindeituz: 06-30-15-52-74, 06-87-29-47-62 edo 06-82-99-98-92.


Orozkoko Udala - Hasi da Beldur Barik 2018 film laburren lehiaketa\nHasi da Beldur Barik 2018 film laburren lehiaketa\nEmakundek Beldur Barik Jarrera! film laburren lehiaketaren 9. edizioa antolatuko du aurten. Lehiaketa hori Beldur Barik programaren parte den ekintzetako bat da. Emakundek antolatzen du urtero eta Arabako, Bizkaiko eta Gipuzkoako Foru Aldundien zein EUDEL-en babesa eta beste erakunde batzuen laguntza jasotzen du: Eusko Jaurlaritzako Hezkuntza saila, Enpleguko eta gizarte politiketako sailaren Gazteria Zuzendaritza, Euskal Herriko Unibertsitatea (UPV/EHU) eta EITB. Ikusentzunezko piezen bitartez kultura matxistaren zein indarkeria sexistaren adierazpen desberdinak eraldatzeko norbanako zein taldekako konpromisoa isladatu behar dute gazteek.\nParte-hartzeko bi kategoria daude: batetik, 12-17 urte bitartekoak, eta, bestetik, 18-26 bitartekoak. Lehiaketan parte hartu daiteke bakarka edo taldeka (ikastetxe bat, gela bat, elkarte bat). Lan horiek erakutsi behar dute nola neska eta mutilek ezberdintasun egoerei aurre egiten dieten Beldur Barik jarrerarekin; alegia, errespetua, parekidetasuna, askatasuna eta autonomia, elkarkidetza eta indarkeria sexistaren bazterketa irmoa adierazten dituzten jarrerekin.\nBestetik, tokiko lehiaketak ere 12 eta 26 urte arteko gazteen obrak sarituko ditu. Horrez gain, atal berezi bat egongo da DBH ikasketak ez dituzten herrietako gazteentzat. Sarietako bakoitza 150 eurokoa izango da. Aiaraldeko lehiaketako sari banaketa gala Urduñan izango da azaroren 23an. Orduña Plaza hotelean egingo da.Oinarriak osorik irakur daitezke hemen.\nOinarriak (PDF 877KB)


Errudunak: Domingo Troitiño, Josefa Mercedes Ernaga Esnoz y Rafael Caride Simón .\nHipercorren adin-txikiko lau hil zituen ETAk. Haietako bi Jordi eta Silvia anai-arrebak izan ziren. Atentatuak haur hauen gurasoetan, Enrique Vicente eta Nuria Manzanares, arrasto psikologiko handiak utzi zituen. Hala ere, ofiziaki ez dituzte terrorismoaren biktima bezala aitortu.\n2006an, Barne Ministerioko Biktimen Arretarako Bulegoak arrasto psikologiko horiek gaixotasun arrunt bat zirela adierazi zuen, atentatuak ez zituela eragin, Europa Pressen arabera.


Zinema zikloa: «Max Ophülsen dantza etengabea» | BilbaoArte\nZinema zikloa: «Max Ophülsen dantza etengabea»\n2019ko azaroaren 11tik 29ra Max Ophüls zinegile alemaniarrari eskaintzen dio ziklo bat Art House Zinemak, jatorrizko bertsioan gaztelaniazko azpitituluekin. «La Ronde», «Le plaisir» eta «Madame de…» filmak proiektatuko dira, 19:ooetan saio bikoitzarekin (astelehen eta ostiralean).\nMax Ophülsen dantza etengabea\n40. hamarkadako zinemari egindako ekarpen Europarra, bereziki AEEBBtara emigratu zuten zinemagileena, aztertzen denean, Max Ophülsen izena gutxitan agertzen da. 30. hamarkadako zoramen faxistak eragindako herrialde hondatuen erbeste-bidea izan zen, Hollywoodeko ametsaren atzetik.\nBilly Wilder, Fritz Lang eta Ernst Lubistch autoreek, besteak beste, izan zuten ospe eta oniritziarengandik urruti, Ophülsek, Amerikako kulturan ahokatzeko Alemaniarregia, Europearregia, eta heterodoxoegia zelarik, zinema ulertzeko era bakan eta sailkaezina sortu zuen.\n1902ko maiatzaren 6an, Sarrebrucken Max Oppenheimer bezala jaioa, eta, Hanburgon, 1957ko martxoaren 26an hila, Ophüls, nahiz eta Alemanian jaio eta hil, bere lanaren zatirik handiena AEEBBtan eta Frantzian ekoiztu zuen. Garai asaldatuetan erbesteratua, sari handiek gutxiestua, eta bere proiektu filmikoak sortzeko narrazio-funts boteretsuekin, Ophülsen zinema oihartzun literarioz beteta zegoen. Zeintzuek atseginez begiratzen zioten, ahaztua izateko beharra zuen 39. urteko gatazkari. Amnesia kolektibo batek XX. mende hasieran jazotakoa iluntzen saiatzen zen.\nKontrakoa egiteko nahiak bultzatuta, hots, argiztatzea, BilbaoArte Fundazioko ART HOUSE Zineman zinemagilearen azken hiru filmetako batzuk proiektatuko dira. Estatu Batuetatik itzulitakoan, eta Bigarren Mundu Gerraren amaieran sortu zituenak, hain zuzen ere.\nMomentu hartan, Ophülsek bazekien zinema-munduan gauzak aldatzen hasiak zirela, eta horrela izaten jarraituko zuela hurrengo urteetan era erradikalean. 1950tik 1953rako tartean Olphüsek hiru pelikula miragarri filmatu zituen. Euretariko bi erretratu txikien mikrokosmos batean eraikiak, bizitzaren eta gizartearen atomizazio bat. Zeinekin, zinemagileak, Arthur Schnitzler, Guy de Maupassant eta Louise Vilmorinen munduak bere unibertso propiora eramaten dituen.\nMundu zirkularra, mugimendu etengabean. Euren existentziaren ibilbide laburrean, bizitza eta heriotza inporta duen gauza bakarrarekin kateatzen dira; betiereko gizaki kontraesankorraren bizitzeko arrazoia.\nZinema zikloa: «Max Ophülsen dantza etengabea» (Azaroaren 11tik 29ra)\nAzaroak 11 eta 29, 19:00\nLa Ronde (1950, Frantzia, 95’)\nZuzendaria: Max Ophüls\nGidoia: Max Ophüls, Jacques Natanson (Eleberria: Arthur Schnitzler)\nArgazkigintza: Christian Matras\nMusika: Oscar Straus\nAktoreak: Anton Walbrook, Simone Signoret, Serge Reggiani, Simone Simon, Daniel Gelin, Danielle Darrieux, Fernand Gravety, Odette Joyeux, Jean-Louis Barrault, Robert Vattier, Gerard Philipe, Isa Miranda\nMaitasunaren erronda, gurpila, zorte on edo txarreko maitasunaren tiobiboa, Vienan hasi daiteke, adibidez, 1900eko udaberri honetan. Franz soldadua Leocadiarekin dago, prostituta bat, neskame batekin parekatzen dena. Azken honek Alfreden eskuetan bukatzen du, nork, paraleloan Emmarekin harremanak dituen, emakume ezkondua, zeinen senarra, Harles millioiduna, Robert poetarekin maiteminduta dagoen modista batekin dabilen, eta, Robert, aktoresa baten maitalea, zeinen kapritxoa dragoien teniente gazte bat den…\nAzaroak 15 eta 18, 19:00\nLe Plaisir (1952, Frantzia, 93’)\nGidoia: Jacques Natanson, Max Ophüls (Ipuina: Guy de Maupassant)\nEkoizpena: M. Kiefferb, Édouard Harispuru\nMusika: Joe Hajos\nArgazkigintza: Philippe Agostini, Christian Matras (B&W)\nProtagonistak: Claude Dauphin, Gaby Morlay, Madeleine Renaud, Ginette Leclerc, Mila Parély, Danielle Darrieux, Pierre Brasseur, Jean Gabin, Jean Servais, Daniel Gélin, Simona Simon\nPelikula hiru kontakizun independienteetan egituratzen da: La máscaran dantzaldi gautiarren zale den eta neska gazteak limurtu nahian ibiltzea gustatzen zaion gizona aurkezten zaigu. La casa Tellieren, berriz, burdel bateko madame batek, bere langileek laguntzen duten ospakizun familiar batera egindako bidaia kontatzen zaigu. Eta, bukatzeko, La modelo artista gazte baten eta bere modeloaren arteko harremana dugu.\nAzaroak 22 eta 25, 19:00\nMadame de… (1953, Frantzia/Italia, 93’)\nGidoia: Max Ophüls, Marcel Achard, Annette Wademant (Eleberria: Louise de Vilmorin)\nEkoizpena: Ralph Baum\nMusika: Oscar Straus, Georges Van Parys\nProtagonistak: Charles Boyer, Danielle Darrieux y Vittorio de Sica\nParis, 1900. Louise kondesak… emakume fribolo eta apainak, bere zorrei aurre egin behar die, eta, horretarako, isilean, senarrak oparitutako belarritako baliotsuak saltzea erabakitzen du. Ekintza sinple honek erreakzio-kate dramatikoa eragingo du. Belarritakoak, lehenengo, senarraren maitalearentzako eskaintza izango dira, eta, ondoren, aristokrata italiar baten eskuetan bukatuko dute. Hau, patuaren zoria gora-behera, Madame de… rekin topatuko da Parisen.


TERTANGAKO HISTORIAN ATZERA BEGIRATUA\nArrastariako toki hau agirien bitartez agertzen zaigu XI eta XII. mendeetan, Lope Sanchez noble jaunak San Millan Monasterioa, Urduñako sagastiak, Gesaltzako gatzagak eta Tertanga, Corcuera, Villamaderne eta beste zenbait lekutako jabetzak Santiago de Langreiz Monasterioari eskaini zizkionean. 1124an, Iñigo Lopez de Laudio jaunak, Lope Sanchezen semeak, Donemiliaga monasterioa ere sartu zuen aitak emandakoen artean.\n1257an Tertangako parrokia Jeronimo Aznar apezpiku jaunaren gutunean aipatzen da, inguruko beste zenbait parrokiaren ondoren, ziur aski, garrantziaren araberako hurrenkeran: Delika, Urrunu, Tertanga, Artomaña, Aloria eta Aruietu-ko parrokiak. Hurrengo mendean, 1321ean, Armentiako kabildoak ardoa, mahatsa, sagar eta sagardoaren hamarrenetan parte hartzea zela eta Armentiako Kolegiata eta eliz horiek auzitan zeudela, Delikak zazpi elizgizon zituen parrokian, Tertangak hiru, Artomañak hiru, Aloriak bi eta bakarra Arbietok.\nXVI. mendean eliz onuradun bakarra zegoen, agian, Tertangak hamazazpi auzokide zituelako, Delikak ehun, Artomañak hogeita lau eta Aloriak hamabost zituen bitartean. Tertangako onuradunaren errentak hogeita hamar fanega gari eta laurogei gurbil ardo balio zuen garai hartan. Izarraren fraideek ere parte hartzen zuten Tertangako hamarrenen banaketan, Erdi Aroko dohaintza batengatik. Tertangak jasotzen zituen hamarrenak eta hasikinak garia, garagarra eta beste bihi batzuk, ardoa eta arkumeak izaten ziren.\nXVII. mendean, Tertangako biztanleria ozta-ozta iristen zen hogei auzokidera, 1630eko ordaintzaileen zerrendan jasotzen den bezalaxe; mende erdialdean, ostera, hogeitik gorakoa zen eta XVIII. mendean ere bai. 1786ko Tertangako erroldan 122 biztanle eta parrokiako bi elizgizon daude; XIX. mendean hogeita bi auzokide dira.\nJaurerriko Bidea Urduñatik eraiki berria zuten ordurako, eta beraz, ibilbide garrantzi hura Tertangara hurbildu zen. Antzinako Haitzeko Bide Zaharra egungo errepidearen ekialdetik San Bartolome baseliza hondatuaren elorri-raino igotzen zen, bihurgune itxietatik bentaren eta hondatutako baselizaren kokagunearen arteko desnibela saihestuz. Bide berria egitean, bidaiarien iraganbidea Tertangatik hurbilago geratu zen eta toki hori, mugapeak barne, Jose Santos Calderon obraren zuzendari jaunaren proiektuaren seigarren tartean ageri da. Izan ere, Calderonek berak 1769 urteko 6 zenbakiko planoan, Tertanga, Presillako etxea eta Arbineko benta azaltzen dira. Bide berria eraiki zutenetik, bertatik igarotzen ziren abereen belar-saria jasotzeko eskubidea eskatu zuten Berberanako eta Tertangako auzokideek, betidanik librea izandakoa, Gurdizainen Errege Etxola salbuetsi gabe.\nTertanga Urduñako mendatetik itsasorainoko jaitsieran kokaturik egoteak, handik pasatzea eta XIX. mendeko gerretan soldaduak herrian lekutzea eragin zuen.\n1808ko urrian soladu talde handia zegoen Arrastarian eta ogia, animalientzako lastoa, egurra eta beste tresna batzuk behar zituen; horregatik, araneko kontzejuak neurriak hartu zituen horiek hornitzeko hilabete horretako 30ean. Bitartean, Cangas de Tineoko koronela Unzan zegoen eta Arrastariari eguneko azienda larriko abelburu bi eskatu zion eta horri erantzunez, kontzejuak azaldu zuen aranean lekututako tropek behar zuten guztia hornitzea zaila zela eta Urkabustaizen Unzako tropei bidali ez izanagatik barkamena eskatu zuen.\nNapoleon penintsulan gerrako planak berrantolatzen ari zenean, hautsi egin zen fronte espainiarra Zornotzan urriaren 31n. Horrek tropa frantzesak Tertangan eta Arteaga izeneko mendian lekutzea eragin zuen, 1808ko azaroaren bitik zazpira. Tertangak, ataka larrian egonik, eta armada frantzesari 8.300 anoa ogi, haragi eta ardo, 830 zama egur eta zortzi fanega indaba eman behar izan zion.\nUrte horretako abenduaren 29ko gauean eta 30eko goizean, hamabost ofizial eta batailoi frantzes bat kokatu ziren Tertangan; abenduaren 20 Delikako eta Tertangako auzokideek egin behar izan zuten ?Harkaitz eta Mendizerrako elurtza apurtu eta irekiunea Berberanaraino iristeko, bi batailoi eta tropa frantzesaren fardelak igarotzeko.\nGerra amaitu zenean, Arrastarian jadanik ez ziren tropa frantziarrak sartzen eta Tertangan, leku segurua izanik, Arabako Batzar Nagusiak egin ziren 1812ko maiatzaren 27an.\nLehenengo karlistaldian, araneko hitzarmen eta dekretuen liburuetan aipatzen diren jakien ekarpen eta mobizilazioez gain, gerraren azkenengoetan Tertanga arpilatu zuten Espartero Generalaren zutabea Tertangara jaitsi zen, parrokiako dokumentazioan irakur daitekeenez;orduantxe artxibategiko liburuak, bitxiak, apaingarriak eta elizako gurtzarako objektuak.\nXIX. mendearen erdialdean, Goikoa eta Behekoa auzo bietan hogei etxe, hemeretzi auzokide, 94 biztanle eta parrrokian eliz-onuradun bi zituen Tertangak; errota ere bazuen eta zerealeak eta txakolingintza ziren ekoizpenik handiena.\nXX. mende hasieran, 132 biztanle eta hogeita hamabi biztanle zituen Tertangak eta igoera hori, agian, Basalduako igeltsu-harrobiaren ustiapenak eragin zuen. Harrobian, aireko kablea zuen lurrun-makina batek mugitzen zuen eta hogeita hamar langile aritzen ziren.Tertangako benta zeritzona ere onenetan zegoen 1900eko lehenengo urteetan.\npico_del_fraile1930ean 109 biztanle bizi ziren erdigunean eta 10 Beheko Bentan; 1950ean 133 biztanle ziren baina 1970ean 116ra jaitsi zen eta 112ra 1983an. 1986ko udal erroldak 113 biztanle jasotzen zuen.\nSan Cristobal elizaren alboan, Tertangako gainerako eraikinetatik nabarmentzen da, Zaldibartarren aitonen-semeen oinetxea; noble-eraikina, angeluetan kuboak eta harresia, zuela.\nEz dago parrokia-libururik, Zaldibartarrak Tertangako elizan obra eta fundazioekin zuzenenan lotzeko; hala ere, leinua argi eta garbi aipatzen da Urduñako parrokiako agirietan. Tertangako jauregiko Juan de Zaldibar jaunak, Urduñako Andra Maria Elizaren eskuinaldeko nabearen bigarren kapera erosi zuen 1619an Kapera hori Aginagatar eta Arbietotarrena izana zen eta XVII. mendean Villareal markesen eskuetara igaro zen, Antonia de Zaldibar anderearen, kapelaren erosle Juan jaunaren iloba eta Francisco Diaz Pimienta markes jaunaren arteko ezkontzaren ondorioz. 1689an, Juan Díaz Pimienta jauna Calatravaren Ordenan sartzeko probetan, Tertangako aitonen semeen jauregia bisitatzean, harrizko armarriko arku-atea zuen, armarriaren eskuinaldean ageri zen zuhaitza, koroa gainean eta lau otso, bi albo banatan, ezkerraldean zuhaitz batetik zintzilik kate eta eltze bat, dena katebegiak dituen kate batek inguratua. Gaur egun, sarrerako arkuaren arrasto bat ere ez dago, ezta Zaldibartarren harrizko armarriaren aztarnarik ere Tertangako orubean.\nDiego de Garnica jauna ere Tertangan jaio eta Ameriketan aberastua zen. 1730eko urtarrilaren 26an San Francisco de Quitoren testamentua egin eta kapelautza sortu zuen Tertangan, antzinako 8 errealeko zilarrezko lau mila ezkutuko ekarpenaz. Baina dokumentazio galdu da parrokiako liburuekin batera.


«Zinema ekoizle»: berrikuspenen arteko aldeak - Wikipedia, entziklopedia askea.\n«Zinema ekoizle»: berrikuspenen arteko aldeak\nZinema ekoizle (aldatu)\n23:40, 25 iraila 2008ko berrikusketa\n00:28, 23 martxoa 2008ko berrikusketa (aldatu)\n23:40, 25 iraila 2008ko berrikusketa (aldatu) (desegin)\nMuga lausokoak izanda, arlo askotan [[Zinema zuzendari|zuzendariaren]] ardurarekin bat egiten du ekoizlearenak. Oro har, ekoizlea filmaketaren burua izaten da eta azken hitza berea du. Zuzendariaren gainetik dago, kontratatzeko edo kaleratzeko ahalmena baitauka. Zuzendaria, berriz, filma benetan filmatzen duena da.\n[[Hollywood]]en, [[XX. mendea]]ren lehenengo erdian, film baten azken kontrol artistikoa ekoizleen esku zegoen ([[Howard Hughes]]en kasua esate baterako). Baina [[Hollywoodeko estudio-sistema|estudio sistema]] desegiten zen bitartean, erabaki artistikoa zuzendariena izaten hasi zen. [[1970eko hamarkada|1970eko]] eta [[1980ko hamarkada|1980ko hamarkadetan]], deritzon [[ blockbuster filma]]ren sorrerarekin (aurrekontu handiko filma, jeneralean efektu berezietan eta publizitatean nabarmenduak) boterea ekoizleengana itzuli zen berriro, banaketa eta promozioa gero eta garrantzia handiagoa hartzen joan ziren. Batzuek, [[Jerry Bruckheimer]]ek adibidez, zuzendariek adina ospe lortu dute.


Kookien Politika – Abadiñoko Institutua – Instituto de Abadiño\nIkastetxeko Bisita Birtuala\n“Xoro” Guraso Elkartea\n21-22 Azterketa Datak\nLoturak eta Blogak\n21-22. Azterketa Datak\nCookieak gure webgunearen erabilera errazteko erabiltzen ditugu. Cookieak informazio-fitxategi txikiak dira, eta aukera ematen digute gure erabiltzaileek webgune honetan nola nabigatzen duten alderatzeko eta ulertzeko; hala, nabigazio-prozesua hobe dezakegu. Gure cookieek ez dute gordetzen inolako datu pertsonalik, ez eta erabiltzailearen nortasuna ezagutzera eman dezakeen bestelakorik ere. Cookierik jaso nahi ez baduzu, konfiguratu Interneteko zure nabigatzailea zure ordenagailuko disko gogorretik ezabatzeko, blokeatzeko edo, ezarri badira, horren berri jasotzeko. Cookieen konfigurazioa aldatu barik segitzeko, jarraitu webgunean, besterik gabe. Cookieen eta haien erabileraren gaineko informazio gehiago, hemen: www.aboutcookies.org.\nCookie-mota hauek erabiltzen ditugu:\nBehar-beharrezkoak: cookie hauek beharrezkoak dira webgunea zuzen erabiltzeko, eta segurtasun-iragazkiak dituzten ataletan sartzea ahalbidetzen dute. Cookie hauek barik, eskura dauden zerbitzuetako asko ez lirateke erabilgarri egongo.\nNabigatzekoak: cookie hauek bisitek webgunea erabiltzen duten moduari buruzko informazioa jasotzen dute: bisitaturiko orriak, kargatze-akatsak… Informazio orokor eta anonimoa da, ez da datu pertsonalik jasotzen, ez eta bisitarien nortasunaren berri eman dezakeen bestelakorik ere; helburua da webgunearen funtzionamendua hobetzea.\nGure webgunea bisitatuta, cookie horiek zure ordenagailuan ezar daitezen onartzen ari zara\nHemen aurkituko gaituzu:\n944 287 969\nLege-Oharra eta Datu Pertsonalen Gaineko Politika


Azokaren 50 urteko ibilbidea liburu batean jaso du Gerediagak - 54. Durangoko Azoka - Kulturaren Plaza\nAzokaren 50 urteko ibilbidea liburu batean jaso du Gerediagak\n- Irakurleek orain arte ezagutu ez duten Joseba Sarrionandia topatuko dute liburuan: mundua ulertzeko bere perspektiba pertsonala ematen du, saiakera mamitsu eta ausart baten bidez.\n- Azokaren historia batzeko elkarrizketak egin eta lekukotzak jaso ditu Jesus Mari Arruabarrenak: Azokaren hastapenak ezagutu ahal izango ditugu, eboluzioa, bitxikeriak...\n- Liburu bisuala eta erakargarria da. Txelu Angoitiaren argazkien bidez, bestelako Azoka ezagutuko du irakurleak: alde intimista, artistikoa...\n50. urteurrena mugarri hartuta, Gerediaga elkarteak Durangoko Azokaren ibilbidea biltzen duen liburua aurkeztu du gaur, azaroak 24, Bilboko BBK aretoan. Liburuaren egileak Jesus Mari Arruabarrena, Joseba Sarrionandia eta Txelu Angoitia dira. Arruabarrena eta Angoitiagaz batera, honakoak elkartu dira prentsaurrekoan: Gerediaga elkarteko kudeatzaile Aitziber Atorrasagasti, BBK-ko Gizarte Ekintza arloko Ixone Zubieta eta Gerediaga elkarteko idazkari Asun Elorriaga.\nLiburua Azokako egunetan erosi ahal izango da. Portadaren egilea Jose Luis Zumeta da, Azokako aurtengo kartela moldatuz. Liburua elebiduna da, 255 orrialde ditu, eta 20 euroko prezioan salduko da. Euskarazko parteak hartzen du nagusitasuna liburuko orri gehienetan, eta gaztelerazko bertsioa amaieran gehigarri modura erantsita dator.\nGerediaga elkarteak liburua kaleratu du Azokaren 50. urteurrena mugarri legez hartuta: azken 50 urteetako ibilbidea biltzeko, berau ezagutzera emateko eta hurrengo 50 urteetako historia idazten hasteko, etorkizunean ere begirada jarriz. Orain arte ez da horrelako bilketa-lanik egin Azokaren inguruan; 50 urte betetzeak horretarako aukera eman dio Gerediagari.


Grisy-sur-Seine - Wikipedia, entziklopedia askea.\nJean-Claude JEGOUDEZ (2014-2020)\n48° 26′ 20″ N, 3° 19′ 07″ E / 48.438888888889°N,3.3186111111111°E / 48.438888888889; 3.3186111111111Koordenatuak: 48° 26′ 20″ N, 3° 19′ 07″ E / 48.438888888889°N,3.3186111111111°E / 48.438888888889; 3.3186111111111\nNoyen-sur-Seine, Passy-sur-Seine, Villenauxe-la-Petite, Gouaix eta Jaulnes\nGrisy-sur-Seine Frantziako udalerria da, Seine-et-Marne departamenduan dagoena, Île-de-France eskualdean. 2013an 103 biztanle zituen.\n2007an Grisy-sur-Seine udalerrian erroldatutako biztanleak 103 ziren. Familiak 40 ziren, horien artean 16 pertsona bakarrekoak ziren (4 bakarrik bizi ziren gizonak eta 12 bakarrik bizi ziren emakumeak), 12 seme-alabarik gabeko familiak ziren eta 12 seme-alabak dituzten bikoteak ziren.\n2007an 90 etxebizitza zeuden, 46 familiaren etxebizitza nagusia ziren, 41 bigarren erresidentzia ziren eta 3 hutsik zeuden. Etxebizitza guzti hauek 74etxeak ziren. 46 etxebizitza nagusietatik 27 bere jabearen bizilekua ziren, 17 alokairuan okupaturik zeuden eta 2 doan lagata zeuden; 1ek gela bat zuen, 6 etxek bi zituzten, 10 etxek hiru zituzten, 8 etxek lau zituzten eta 21 etxek bost zituzten. 35 etxek euren parking plaza propioa zuten azpian. 21 etxetan ibilgailu bat zegoen eta 18 etxetan bat baino gehiago zituzten.\nGrisy-sur-Seine udalerriko biztanleria-piramidea 2009an .\n2007an lan egiteko adina zuten pertsonak 61 ziren, horien artean 45 aktiboak ziren eta 16 inaktiboak ziren. 45 pertsona aktiboetatik 40 lanean zeuden (24 gizon eta 16 emakume) eta 5 langabezian zeuden (3 gizon eta 2 emakume). 16 pertsona inaktiboetatik 7 erretiraturik zeuden, 5 ikasten zeuden eta 4 "bestelako inaktibo" gisa sailkaturik zeuden.\n2007an zeuden 6 komertzioetatik, 1 erauzte enpresa zen, 1 janari enpresa zen, 1 eraikuntza enpresa zen, 1 ostalaritza eta jatetxe enpresa zen, 1 zerbitzu enpresa zen eta 1 «beste zerbitzu jarduera batzuk» multzoan sailkatutako enpresa zen.\n2000. urtean Grisy-sur-Seine udalerrian 4 nekazaritza-ustiategi zeuden, 508 hektarea erabiltzen.\nWikimedia Commonsen badira fitxategi gehiago, gai hau dutenak: Grisy-sur-Seine\nOrriaren azken aldaketa: 21 otsaila 2019, 15:44.


PDF Konponketa tresna. PDF Berreskuratzeko softwarea. Konpondu PDF Fitxategia.\nDataNumen PDF Repair is onena PDF berreskuratzeko tresna munduan. Acrobat hondatuta edo kaltetuta konpon dezake PDF fitxategiak eta ahalik eta datu gehien berreskuratu, horrela fitxategien ustelkeriaren galera minimizatuz.\n4.90 / 5 (1,637 botoetatik)\nZergatik DataNumen PDF Repair?\nEzaugarri nagusiak DataNumen PDF Repair v3.0\nAcrobat-en bertsio guztiak berreskuratzeko laguntza PDF fitxategiak.\nOrrialdeak eta irudiak berreskuratzeko laguntza PDF dokumentuak.\nDesberdinak konpontzeko laguntza PDF fitxategi formatuaren akatsak.\nKonponketarako laguntza PDF fitxategiak betetzen ez dituzten fitxategiak PDF zehaztapena.\nKonponketarako laguntza PDF hondatutako euskarrietako fitxategiak, hala nola disketeak, Zip diskoak, CDROMak, etab.\nLote bat konpontzeko laguntza PDF fitxategiak.\nAurkitu eta hautatzeko laguntza PDF tokiko ordenagailuan konpondu beharreko fitxategiak.\nOnartu Windows Explorer-rekin integratzea, Acrobat bat konpon dezazun PDF fitxategia Windows Explorer-eko laster-menuan erraz.\nerabiliz DataNumen PDF Repair kaltetuak edo hondatuak berreskuratzeko PDF Fitxategiak\nZure Acrobat denean PDF fitxategiak hondatuta edo hondatuta daude eta ezin dituzu normal ireki, erabil ditzakezu DataNumen PDF Repair eskaneatzeko PDF fitxategiak eta datuak fitxategietatik ahalik eta gehien berreskuratu.\nOhar: Kaltetutako edo hondatutako edozein berreskuratu aurretik PDF Fitxategia honekin DataNumen PDF Repair, itxi Acrobat Reader eta sarbidea izan dezaketen beste edozein aplikazio PDF fitxategia.\nAukeratu kaltetuak edo hondatuak PDF konpondu beharreko fitxategia:\nSartu dezakezu PDF fitxategiaren izena zuzenean edo egin klik botoia fitxategia arakatzeko eta hautatzeko. Egin klik hemen botoia PDF tokiko ordenagailuan konpondu beharreko fitxategia.\nLehenespenez, DataNumen PDF Repair finkoa gordeko du PDF fitxategia xxxx_fixed izeneko fitxategi berri batean.pdf, non xxxx iturriaren izena den PDF fitxategia. Adibidez, iturriarentzat PDF fitxategia kaltetuta.pdf, finkatutako fitxategiaren izen lehenetsia Kaltetua_konpondua izango da.pdf. Beste izen bat erabili nahi baduzu, hautatu edo ezarri horren arabera:\nEgin klik botoia, eta DataNumen PDF Repair egingo start iturria eskaneatzea eta konpontzea PDF fitxategia. Aurrerapen barra\nKonponketa prozesuaren ondoren, iturria bada PDF fitxategia ondo konpondu daiteke, honelako mezu-koadro bat ikusiko duzu:\nOrain finkoa ireki dezakezu PDF fitxategia Acrobat Reader edo beste batekin PDF aplikazio bateragarriak.\nDataNumen PDF Repair 2.6 kaleratu da 21ko abenduaren 2020an\nDataNumen PDF Repair 2.4 kaleratu da 6ko azaroaren 2020an\nDataNumen PDF Repair 2.3 kaleratu da 11ko azaroaren 2019an\nDataNumen PDF Repair 2.1 kaleratu da 31ko abuztuaren 2013ean\nDataNumen PDF Repair 2.0 16eko martxoaren 2009an kaleratu zen\nBerridatzi konponketa motorra.\nDataNumen PDF Repair 1.0 kaleratu da 4ko abuztuaren 2005ean\nTresna indartsua Acrobat hondatua berreskuratzeko PDF fitxategiak.


HIZLARI OSPETSUAK 2019 · ScienceEkaitza\nSCIENCEKAITZA 2019n PARTE HARTUTAKO HIZLARI OSPETSUAK\nJohn Cleese mundu osoan da ezaguna, MONTY PYTHON taldearen sortzaileetako bat izan baitzen, eta horrez gain, “BRIANEN BIZITZA” filmean eta beste batzuetan parte hartzeagatik: “El Circo Volador de Monty Python”, Fawlty Towers seriea, “Monty Python y el Santo Grial” eta “Wanda izeneko arraina”, besteak beste.\nGeorge F. SmootI Fisikako Nobel Saria eman zioten 2006an, John C. Matherrekin batera, mikrouhinen hondo erradiazioaz COBE satelite artifizialaren bidez egindako azterlanagatik. Frogatu zuen, Big Bang leherketa gertatu eta berehala bazirela irregulartasunak unibertsoan eta irregulartasun horiek, hain zuzen, galaxiak osatzeko haziak izan zirela.\nMaría Blanco Prieto Nafarroako Unibertsitateko Farmazia eta Nutrizio Fakultateko katedraduna da. Farmazian lizentziaduna da Santiago de Compostelako Unibertsitatean eta doktorea Frantziako “Paris-Sud” Unibertsitatean. Doktoregoaren ondotik, doktorego ondoko egonaldi bat egin zuen ETH ospetsuan, hau da, Zuricheko Eskola Politekniko Federalean (Suitza).\nBere buruaz esaten du bere gorputzeko molekula bakoitzean gordea dagoela galzorian dauden landareak kontserbatzeko grina. Beste zientifiko batzuek ezinezkotzat jotzen zuten huraxe lortu du botanikari espainiar horrek.\nLUIS PIEDRAHITA, ZEREMONIA-MAISU\nLuis Piedrahitak bigarrenez aurkeztu zuen II. SciencEkaitza Sari Zientifikoak banatzeko gala. Interes handia du gai zientifikoetan eta lotura ona Sciencekaitzako publikoarekin; horrenbestez, bi gauza horiek funtsezkoak izan ziren berriz ere umoregile eta mago ilusionista hori gure galara ekartzeko.\nGalan, sari hauek eman ziren:\n4 akzesit, bat espezializazio adimentsuko alor bakoitzeko, sektore bakoitzean garatzeko ahalmen handiena duten proposamen gisa aitortuak. Automozioa eta Mekatronika, Osasuna, Elika Katea, eta Energia Berrzitagarriak eta baliabideak.\nIkus-entzunezko Komunikazioaren Akzesit 1, ikus-entzunezko proposamen onenari zientzia zabaltzeko, bere proiektuaren ideia eta balioak gizarteari transmititzeko potentzialik handiena erakusten duen hautagaitzarentzat.\nSciencEkaitza Saria, Nafarroako ekonomia eta gizartea eraldatzeko eragin handiena izan dezakeen proposamenarentzat.\nPublikoaren saria. Publikoak, webean botoa emanez, bere ikerketa-proiekturik gogokoena hautatu zuen.


Nabigatzaileak - Librezale.eus\nFirefox Mozilla proiektuaren web nabigatzailea da. Gero eta azkarragoa, segurtasunari garrantzi berezia ematen diona, milaka gehigarri dituena edozein gauza egiteko, nabigatze pribatua, laster-marken kudeaketa trebea...\nMozilla Fundazioa software librea garatzen duen erakunde ezagunenetako bat da. Bere produkturik ezagunenak Firefox eta Thunderbird dira, hain zuzen Librezalek euskaratzen dituen aplikazio nagusietako bi. Orri honetan Mozillak ekoizten dituen eta Librezaleren baitan euskaratzen diren beste proiektu horiek bildu ditugu.\nOrrialdearen azken aldaketa: 21:23, 30 abuztua 2016.


Zozketak badu irabazlea! – Egizu elkartea\nZozketak badu irabazlea!\nBerbalagun eta gurasolagun taldeen argazkiak bildu nahi genituen, eta horretarako, hain zuzen, antolatu genuen zozketa. Norberak, bere taldeko argazkia egin eta guri bidali besterik ez zuen egin behar parte hartzeko. Saria 30 €ko txekea da, Algortako Orixa liburudendan euskarazko produktuetan gastatzeko.\nEgun hauetan 20 argazki jaso ditugu, eta 59 berbalagunek parte hartu dute zozketan. Flickr-eko gure albumean dituzue ikusgai. Batzuk irribarretsu, besteak serioago, gehienak mahai baten inguruan. Bizkaiera taldekoen argazkiak izan dira, duda barik, orijinalenak. Aktore lanetan aritu ziren kamera aurrean, zorionak eurei!\nGaur eguerdian, agindu bezala, zozketa egin dugu, eta Rosa Zaballari tokatu zaio saria. Rosa ostiraletan lotzen da bere berbalagunekin, baina honetaz aparte askok ezagutuko duzue mendira askotan etortzen delako. Eta inoiz mendi ibilbideko kronika egilea ere izan da gure blogean. Berbalaguna, mendizalea, kronikagilea… lagun ederra. Zorionak Rosa! Eta ostiral honetan, nahi baduzu, gera gaitezke saria emateko.\nEgizu Getxo Euskaldun elkartea2009-02-09T13:31:28+01:002009-02-09|berbalagunok, lehiaketak|0 Comments


Els Encantats - Wikipedia, entziklopedia askea.\n42°34′07″N 1°00′53″E / 42.568527°N 1.01466°E / 42.568527; 1.0146642°34′07″N 1°00′53″E / 42.568527°N 1.01466°E / 42.568527; 1.01466\nKataluniako udalerria Espot\nVall de Monestero (en)\nFontan de Negrín (Tolosa), Isidor Romeu (Vielha), Raphaël Angusta eta Bartolomé Ciffré, 1901eko abuztua\nMonestero haranetik abiatzen dena\nEls Encantats (euskaraz Sorginduak) Pirinioetako ekialdean kokatzen diren bi mendi eta gailur dira, Kataluniako Pallars Sobirà eskualdeako Espot udalerriaren lursailetan. Aigüestortes eta San Maurizioko Parke Naturalaren barnean kokatuak daude, Sant Maurici aintziraren alboan.\nMendebaldeko Petit Encantat (Sorgindu Txikia) gailurrak 2.738 metroko garaiera du, aldiz ekialdeko Gran Encantat ("Sorgindu Handia") gailurrak 2.747 metroko garaiera. Biak ere 2.630,7 metroko zabalera eta perra itxura duen bretxa batez banandurik daude.\nPatrice de Bellefont pinireistaren arabera, Gran Encantat gailurraren lehenbiziko igoera 1901eko abuztuan Fontan de Negrín (Tolosa), Isidor Romeu (Vielha), Raphaël Angusta eta Bartolomé Ciffré-k burutu omen zuten.\nAldiz, 1903an Astorg, Castagne eta Brulle mendizaleek Petit Encantant gailurra lehenbizikoz igo zuten. Bellefont-en arabera, erdialdeko kanal edo bretxa lehenbiziko aldiz 1936an Emilio Comici italiar mendizaleak igo zuen.\n1910an mosen Jaume Oliveras eta Joan Abella-k Gran Encantat mendiko ipar-ekialdeko aurpegia igo zuten, hurrengo udan mosen Oliverasek Petit Encantat gailurraren lehenbiziko bakarkako igoera gauzatu zuelarik.\nSant Maurici aintzira eta Els Encantants mendiak.\nSant Maurici aintzira\nEls Encantants luberri.net webgunean


Argazkia: Dimitry B\nEuskara euskaldunen hizkuntza eta Euskal Herriaren ikur kulturala da. Euskararen normalizazioa eta hedapena, eta euskararen lurraldean bertan nahiz kanpoan euskal kultura eta sorkuntza sustatzea daude erakunde hauen helburuen artean.\nEtxepare Euskal Institutua Eusko Jaurlaritzaren baitako erakunde bat da, euskal artea, kultura eta hizkuntza munduratzea helburu duena.\nHainbat elkarte biltzen dituen plataforma bat da, euskararen garapen osoa helburu hartuta.\nEusko Jaurlaritzako sail hau euskararen erabileraren normalizazioa zuzentzeaz eta jarduera artistikoak eta kulturalak sustatu eta hedatzeaz arduratzen da.\nEuskararen lurraldean gailentzen diren beste kultural erakunde batzuk\nEKE (Euskal Kultur Erakundea)\nIpar Euskal Herriko erakunde honen zeregina da euskal kulturaren garapena eta sustapena bultzatzea.\nNafarroako Gobernuaren kultur kudeaketarako erakundea da, eta Nafarroako ondarea zaindu eta ezagutzera ematea, eta eskaintza kulturala eta sorkuntza artistikoa bultzatzea da bere egitekoa.\nEuskal Herriko hizkerak eta ahozko ondarea artxibo gisa biltzen eta katalogatzen duen atari digitala, gure euskalkien dibertsitatea galdu ez dadin helburu duena.\nEuskal kulturaren diziplina guztiak biltzen dituen sareko entziklopedia.\nMunduan zehar eratutako elkarteak, beren helburuen artean euskal kultura mantendu eta sustazea dutenak.\nPlataforma komun bat da, irekia eta euskal kulturaren eragile guztiekin partekatua. Beren jarduerak ezagutzera emateaz gain, kulturaren arloko azken berriak ematen ditu.\nElkarte eta eragileak\nEuskal Herriko gizarte-erronkei erantzun globalak eta bateratzaileak emateko xedearekin ikerketak egitera bideratua dagoen elkartea.\nMintzola Ahozko Lantegia.\nInterneten .eus domeinua kudeatu, kontrolatu eta administratzeko ardura duen erakundea, euskararen eta euskal kulturaren komunitate digitala bateratzea helburu duena.\nElkarte honen xedea ezagutza soziolinguistikoa sortzea eta kudeatzea da euskara biziberritzeko prozesuaren erronka, interes eta beharrei erantzuteko.\nMugimendu honek euskararen alde lan egiten duten elkarteak eta tokiko hedabideak hartzen ditu bere baitan, eta euskararen erabilera gizartearen eremu desberdinetan zabaltzen dihardu lanean.\nElkarte honen xedea da Euskal Herriko biztanle guztiek euskara ezagutzea, eta herritarrek egunerokoan euskara normaltasunez erabiltzea. Horretarako, euskararen normalizaziorako eremu guztietan aritzen da: ezagutzan, erabileran eta sustapenean.\nEuskal kultura eta hizkuntza sustatzea eta zabaltzea du helburu nagusi, beti ere teknologia aurreratuenak baliatuz.\nHelduen euskalduntzea xede duen Eusko Jaurlaritzaren baitako erakundea da, euskara eskoletan eta egiaztatzegintzan aritzen dena batik bat.\nMaizpide barnetegi euskaltegia\nEuskara eta euskal kultura ezagutaraztea eta euskaraz bizi ahal izateko bitartekoak eskaintzea da zeregina.\nIkasmaterialgintzako zerbitzu publikoa eskaintzen duen elkartea da, ikastetxe sare publiko eta pribatuari, ikastolei eta AEK-ko zentroei eskaintzeko.\nEuskaltzaindiaren baitako zerbitzua; euskararen aro eta euskalki guztietako lexikoa jaso eta antolatzea du xede. Liburu fisikoetan eskuragarri.\nTerminologia eta Lexikografia zentroa da, egoitza Donostian duena, eta hainbat zerbitzu eskaintzen ditu; besteak beste, IDITE lexiko-egiaztatzailea, sinonimoen hiztegia eta HOBELEX lexiko-zuzentzailea.\nFEVA Federación de Entidades Vasco-Argentinas\nArgentinako Euskal Etxeen federakuntzaren helburuetako bat da euskal kultura eta nortasuna mantendu eta sustatzea.\nFIVU Federación de Instituciones Vascas del Uruguay\nUruguayko Euskal Etxeen Federakuntzaren helburuetako bat da euskal kultura eta nortasuna mantendu eta sustatzea\nNABO North American Basque Organizations\nIpar Amerikako Euskal Etxeen federakuntzaren helburua euskal identitate eta kultura mantendu eta sustatzea da.


‘Inspirazio pilulak’: Ander Izagirre, kazetari botaduna – Gazteaukera Blog\n‘Inspirazio pilulak’: Ander Izagirre, kazetari botaduna\nIdazlea da Ander Izagirre (Donostia 1976). Erreportajeak, kronikak, liburuak eta bestelako testu ugari publikazten ditu komunikabide ezberdinetan; National Geographic, CNN, Altaïr, Jot Down, Traveler, Lonely Planet Magazine, Papel, Nuestro Tiempo, FronteraD, Popoli, Pie Izquierdo, Pikara, Pyrenaica, Argia, Nora, El Diario Vasco, El Correo, El País, El Mundo, La Voz de Galicia, Deia, Noticias de Gipuzkoa, Gara, Berria… Kirolzale eta bidaiazale amorratua ere bada eta munduko bazter ezberdinetan ibili izan da jendearen bizimodua gertutik ezagutu eta kontatzen.\nKazetari, idazle, blogari eta bidaizale amorratua… nondik datorkizu historia txiki baina indartsuak kontatzeko grina hori?\nBesteekiko jakin-mina da: jendearen bizimoduak oso desberdinak dira munduan zehar, beti jakin nahi izan dut nola bizi den Boliviako neska meatzari bat, Groenlandiako ehiztari inuit bat, Mexikoko auzo pobre bateko ume musikari bat… Pertsona horiek ezagutu nahi ditut, istorioak ondo ulertu eta gero idatzi. Txikitatik abentura-nobelak, kronikak, egunkariak irakurtzea gustatu izan zait, beste gizakien istorioak ezagutzea erakargarria iruditzen zait.\nZure blogean “Botadun kazetari” gisa definitzen duzu zure burua, zer esan nahi du honek?\nKanpora irten behar dela uste dudala, kazetari bezala aulkitik altxa, ordenagailua utzi eta munduan gora eta behera ibili behar dudala jendearengana hurbiltzeko.\nKarakorum mendikatean lanean (Pakistanen)\nKontzientzia soziala pizten duten hainbat erreportaje eta liburu idatzi dituzu alde batetik, eta kirolari loturiko istoriak ere badituzu bizkarrean, bi alor hauek al dira zure pasio? Nola uztartzen dituzu?\nGaiak eta idazkera-estiloak aldatzea gustatzen zait: gehiago disfrutatzen dut eta gainera erreflexuak ematen dizkidala uste dut. Idaztea gimnasia egitea bezalakoa da, ariketa desberdinak egitea komeni da, giharre desberdinak lantzea, azkenean lan osoagoak eta aberatsagoak egin ahal izateko.\nBerriki idatzi duzun Potosí liburua aurkezten ari zara han eta hemen, zer aurkituko dugu liburu honetan?\nBoliviako meatzeetan, oso baldintza gogorretan lan egiten zuen 14 urteko neska bat ezagutu nuen duela urte batzuk. Berari buruzko erreportaje bat idatzi nuen, gero beste bidai bat egin nuen Boliviara, bere istorioa sakonago azaldu nahian: nolakoa den bere ingurua, bere familia, ze giro dagoen bere inguruan, zer gertatzen da Bolivian umeak hain goiz eta hain leku zailenetan lanean hasteko…\nSare sozialetan ere jo ta su aritzen zara, beharrazkoa al da publikoarekin harremanetan egotea eta zure lana “saltzea”?\nNire lana zabaltzeko modu interesgarria da, eta irakurle askok ere komentarioak egiten dizkidate. Informazioa bilatzeko ere oso tresna egokia da: aurreko azaroan Mexikora joan nintzen, eta joan aurretik, hango komunikabideak, elkarteak eta pertsona interesgarriak bilatu nituen sare sozialetan, oso informazio ona, bertakoa, lortu nuen horrela, erreportajeak prestatzen hasteko.\nNola ikusten duzu egungo gazte kazetarien egoera? Bizi al daiteke norbere gustoko lanak egitetik edo “kazetaritza independientetik”?\nNik ere ez dut horrelakorik lortu: neurri handi batean bai, urte asko pasa ditudalako kazetaritza independientea egiten eta orain errazagoa zaidalako komunikabide batzuei nire erreportajeak saltzea. Baina beti izan dut beste lanen bat egiteko beharra, soldata osatzeko, enkarguzko lanak: museo baterako testuak idaztea, geologo baten liburua zuzentzea, itzulpenak egitea… Diru hori gero bidaietan gastatzen dut, nire lana egiteko.\nNorbaitek mundura ateratzeko eta istorioak kontatzeko bokazioa badauka, saiatu dadila. Ziurrenik, ezingo du hasieratik horretatik bizi, baina noizean behin bidai bat egiteko eta istorio bat bilatzeko aukera aurkituko du, aurrerago beste bat… Pazientzia eta ilusioa izanez gero, pixkanaka bidea egin daiteke: ez da oso lanbide segurua edo aberasgarria diru aldetik, baina zoragarria da! Nik ez nuke aldatuko, soldata finko baten truke.\nArgazkiak: Ander Izagirre\nGazteaukera\t2017-09-29T09:27:27+01:00\t2017/02/16|Elkarrizketak|Iruzkinik gabe


Zer ikusi Bizkaian – Itsasmuseum Bilbao\nBizkaiak era guztietako esperientziak disfrutatzeko aukera eskaintzen digu, gastronomia dastatu, natura gozatu edo Euskal Herriko kultura edo historia ezagutu. Hala ere, bere osagairik garrantzitsuena bere herriak eta bertako herritarrak osatzen dute, ezbairik gabe ezagutu beharreko bazterrak.\nKortezubik Oma auzoak inguru xarmagarria gordetzen du bere baitan, Santimamiñe kobazulotik gertu. Sorgindutako basoaz ari gara. Agustin Ibarrola artista bilbotarrak egindako obra ezagunenetakoa, eta XX. mendeko 1960ko hamarkadan sortutako “land art” korronte sortzailearen adierazpena da; izan ere, korronte honen helburua da lan artistikoa naturara eramatea, paisaia artistaren marko, euskarri eta lehengai modura erabiliz.\nBasoan barrena goazela, irudiak sortuz doaz gure begien aurrean: Batzuetan zuhaitz bakar batek irudi bat osatzen du, baina bestetzuetan zuhaitz-multzo bat begiratu behar da obra uler dezagun. Irudiak ulertzeko modua, gainera, desberdina da nondik ikusten diren kontuan hartuz gero: Irudiak eraldatu egiten dira. Azken batean, bisita “pertsonalizatua” da, zeinari esker artistak lortzen baitu bisitaria protagonista bihurtzea.\nToki sinestezin gehiago aurkitu Bilbon


Edukiontziak irekita egongatik ere, Udal Elkarteak dei egiten die herritarrei edukiontziak behar bezala erabili ditzaten - Berriak - UrolaKosta Ingurumena\nEdukiontziak irekita egongatik ere, Udal Elkarteak dei egiten die herritarrei edukiontziak behar bezala erabili ditzaten\nPuntuz puntuko bilketa zerbitzua eskaintzen zaien merkataritza, ostalaritza eta zerbitzuetako establezimenduei gogorarazi nahi zaie ezin dituztela herritarrek erabiltzen dituzten edukiontzietan utzi sailkatu gabeko hondakinak\nCovid-19ari aurre egiteko aurretiaz hartutako segurtasun-neurriei jarraiki, organikoaren eta errefusaren edukiontziak udan ere irekita mantentzea erabaki zuen Urola Kostako Udal Elkarteak.\nBi hilabeteko ikuskapen-lanen ondoren, Udal Elkarteko lehendakariak deia luzatu die herritarrei: “Erantzukizunez jokatzeko garaia da. Edukiontziak irekita egonagatik, hondakinak behar bezala sailkatzen jarraitu behar dugu; frakzioak bereizita, dagokien edukiontzian.”\nAlde batetik, Udal Elkarteak berriz ere dei egiten die eskualdeko herritar guztiei edukiontziak behar bezala erabil ditzaten, hondakin bakoitza behar bezala sailkatuz. Eta, irmoki gogorarazi du Lourdes Salsamendik: “erabat debekatuta dago poltsak edukiontzien kanpoaldeetan uztea. Izan ere, orain arte hain emaitza onak eman dituen hondakinen bilketa zerbitzua eraginkorra izan dadin, ezinbestekoa da herritarren ardura eta konpromisoa”.\nBestetik, puntuz puntuko bilketa zerbitzua eskaintzen zaien merkataritza, ostalaritza eta zerbitzuetako establezimenduei gogorarazi nahi zaie ezin dituztela herritarrek erabiltzen dituzten edukiontzietan utzi sailkatu gabeko hondakinak. Aipatu erabiltzaileek “zerbitzu pertsonalizatua behar bezala erabiltzeko betebeharra dute”, gogorarazi du lehendakariak. Salsamendik gaineratu du “bost udalekin elkarlanean, Udal Elkartea atez ateko zerbitzua etengabe hobetu eta doitzeko” lanean ari dela.\nAzkenik, bolumen handiko altzariak kalera ateratzean, dagokion unean eta era ordenatuan uzteko eskatu du Udal Elkarteak. Alegia, herri bakoitzari dagokion bilketa egunaren bezperan, 20:00etatik 22:00etara: Aia (igandetan); Getaria (astelehenetan); Orio (asteartetan); Zarautz (asteazkenetan); Zumaia (ostegunetan). Aldi berean, edozein unetan eraman daitezke horrelako hondakinak eskualdeko garbiguneetara: Aia-Orio, Zumaia eta Zarautz.\nBide batez, Salsamendik aisialdi guneetako, parke naturaletako eta autokarabanentzat egokitutako erabiltzaileei ere (eskualdeko herritarrei nahiz bisitariei) deia luzatu nahi izan die: “Izan gaitezen arduratsuak norberak sortzen duen zaborrarekin, eta errespetatu ditzagun aisialdiko guneak”.\nIngurumenarekiko begirunez jokatzeko eskaeraz gain, osasun arrazoiak ere gogoratu nahi izan ditu Udal Elkarteko lehendakariak: “Bizi dugun ezohiko egoera honetan, ezin gara lasaitu birziklatzerako orduan: ingurumenarekiko begirunez, arduraz, eta erantzukizunez jokatzeko garaia da: guztion osasuna babesteko modu bakarra da-eta; baita bilketa zerbitzuko langileena ere”.


Euskal Herria Bildu - Gipuzkoako Gobernuak murrizketa sozialen bidetik jarraitzen badu, aurrean izango gaitu\nGipuzkoako Gobernuak murrizketa sozialen bidetik jarraitzen badu, aurrean izango gaitu\nEH Bilduk Diru Sarrerak Bermatzeko Laguntza (DBL) defendatu du gaur Gipuzkoako Batzar Nagusietan, eta Foru Gobernuari ohartarazi dio: “Murrizketen bidetik jarraitzen baduzue, aurrean izango gaituzue. Aldiz, laguntza sozialen hobekuntzaren bidetik jotzen baduzue, prest gaude elkarlanean aritzeko”.\nGizarte Politikako batzordea bildu da gaur Batzar Nagusietan. Bertan, EH Bilduko Ernesto Merino batzarkideak berriro eskatu dio Maite Peña diputatuari ez dezala kendu Gipuzkoako 1.400 familia pobrek jasotzen duten laguntza, baztertu ditzala praktika xenofoboak eta aintzat hartu ditzala Gizarte Langintzaren Elkargoak egindako azken kritikak. Merinok gogoratu du Aldundiak DBLri buruzko inkesta bidali ziela udaletako teknikariei, non izaera xenofobo argia zuten zenbait galdera. Horren aurrean, Gizarte Langintzaren Elkargo Ofizialak bere kezka adierazi zuen: “Guztiz modu zuzendu batean idatziak daude eta gure lurraldean bizi diren eta behar egoera batean aurkitzen diren pertsona etorkinentzako erabat ofentsiboak izan daitezkeela pentsatzen dugu”.\nMerinok azpimarratu duenez, eragile sozialek diru-laguntza babestu arren, “EAJk ez du inoiz begi onez ikusi, eta Foru Aldundira itzuli denetik kolokan jarri du eta ez du argi esan zer asmo duen”. EH Bilduren ustez, EAJk estrategia bat jarri du abian Diru-Sarrerak Bermatzeko Laguntza gainetik kentzeko. “Horrela baldin bada, murrizketen bidetik jarraitzen baduzue, aurrean izango gaituzue. Gai honekin eta, oro har, gizarte politikako gai guztiekin. Aldiz, laguntza sozialen hobekuntzaren bidetik jotzen baduzue, prest gaude elkarlanean aritzeko. Hau da, helburua prestazioari eustea bada, ahal dena hobetuz, jende gehiagorengan iristeko, bidean topatuko dugu elkar”, adierazi du Ernesto Merinok.\nBestetik, batzarkideak salatu du Donostiako Gobernuak Gizarte Kirol Txartelako erabiltzaileei instalazioak erabiltzeko ordutegia mugatu izana. Eragile sozialen presioari esker, Udalak atzera egin zuen, baina Merinoren ustez, “eskuin abertzaleak bilatzen duen herritarren arteko baliabide ekonomikoen araberako segregazioaren adibide lotsagarria da”.